Broj vesti u arhivi za Novembar 2012: 296\n„Od A do Š“ sa Samuelom Žbogarom\nPosetom Kosovu i Srbiji Hilari Klinton i Ketrin Ešton su želele da pokažu jedinstvenu politiku SAD i EU prema Balkanu, posebno u poboljšanju odnosa između Srbije i Kosova, kazao je u novom izdanju emisije „Od A do Š“ specijalni predstavnik EU na Kosovu Samuel Žbogar.\nSrbi u Kosovskom pomoravlju bez tablica\nSrbi u Kosovskom pomoravlju od danas ne mogu da voze automobil bez tablica, i policija će takve automobile isključivati iz saobraćaja uz dodatnu novčanu kaznu.\nSAD će nastaviti da podržavaju dijalog\nAmbasador SAD u Srbiji Majkl Kirbi rekao je u četvrtak da će SAD nastaviti da podržavaju dijalog Beograda i Prištine.\nK. Mitrovica: Zapaljena dva automobila\nU severnoj Kosovskoj Mitrovici tokom noći zapaljena su dva automobila čiji je vlasnik kosovski Srbin.\nNikolić: Imamo spremno rešenje za Kosovo\nPredsednik Srbije Tomislav Nikolić kaže da vlast ima spremno rešenje za KiM, kao i da očekuje da će datum otpočinjanja pregovora sa EU Srbija dobiti do kraja godine.\nPoziv da Srbija u Briselu predstavi stavove o Kosovu\nDirektor za proširenje u Evropskoj komisiji Stefano Sanino uputio je poziv delegaciji Srbije da poseti Brisel, kako bi na adekvatan način, predstavila stavove i ideje o rešavanju pitanja Kosova i Metohije pred najvišim političkim forumima EU.\nDačić: Vlada za konačno rešenje za Kosovo\nPremijer Srbije Ivica Dačić izjavio je da su Vlada i predsednik Srbije spremni na pronalaženje konačnog rešenja za Kosovo do kraja mandata.\nTači pred poslanicima o dijalogu sa Beogradom\nKosovski premijer Hašim Tači izjavio je da će se najverovatnije ovog meseca ponovo sresti sa premijerom Srbije Ivicom Dačićem kako bi počeli rešavanje konkretnih pitanja između Beograda i Prištine.\nSamoopredeljenje protiv razgovora Dačića i Tačija\nŠef parlamentarne grupe pokreta “Samoopredeljenje” Visar Imeri opisao je izlaganje Hašima Tačija u Skupštini kao površno i nepotpuno ocenjujući da je susret kosovskog premijera sa Dačićem bio “kriminalan”.\nKosovskomitrovački okrug traži procesuiranje vojnika KFOR-a\nČlanovi Saveta Kosovskomitrovačkog okruga zatražili su na sednici u Kosovskoj Mitrovici da zbog sukoba na severu Kosova budu procesuirani i vojnici Kfora, a ne samo Srbi koji su osumnjičeni za učešće u incidentima.\nOEBS: Incidenti otežavaju povratak na Kosovo\nUprkos napretku u pogledu političkih i institucionalnih okvira u cilju zaštite i unapređenja prava raseljenih lica i povratnika, bezbednosni incidenti i dalje negativno utiču na održivost procesa povratka na Kosovo, zaključuje se u izveštaju koji je predstavio OEBS.\nLeposavić: Večeras “Šešir profesora Koste Vujuća”\nU Leposaviću do nedelje traje filmski festival "Leposavić 2012". Sinoć je prikazan film “Žućko”, režisera Gordana Matića. Večeras na repertoaru film “Šešir profesora Koste Vujuća”.\nVečeras u “Dogovoru?!” Goran Arsić i Vladeta Kostić\nZbog čega štrajkuju radnici u Gračanici, kakvi su ugovori kojima raspolažu, hoće li, sa druge strane, uskoro biti rešen problem radnika u KBC-u u Gračanici, samo su neka od pitanja na koja su u emisiji Dogovor!? načelnik Kosovskog Okruga Goran Arsić i predsednik okružnog odbora SNS-a Vladeta Kostic, pokušali da daju odgovor.\nAlbanska zastava na crkvi kod Štrpca\nNepoznate osobe okačile su zastavu Albanije na crkvi u selu Brod kod Štrpca.\nNa slobodi Srbin uhapšen na Jarinju\nOkružni sud u Prištini pustio je, uz novčanu kauciju, Predraga Blagića iz Beograda, koji je prošle sedmice uhapšen na administrativnom prelazu Jarinje.Blagić je pušten da se brani sa slobode.\nS. Žbogar: Reforme ključ napretka Kosova ka EU\nSpecijalni predstavnk EU na Kosovu Samuel Žbogar kaže da ga raduje što je Kosovo dobilo Studiju izvodljivosti ocenivši da ona otvara put početku razgovora o Sporazumu o stabilizaciji i pridurživanju između EU i Kosova.\nGrupa građana u Gračanci pokrenula je akciju prikupljanja igračaka za potrebe obdaništa „Đurđevak“.\nPavićević: EU očekuje napredak u pregovorima\nDirektor Kancelarije za stručne i operativne poslove u pregovaračkom procesu Beograda i Prištine Dejan Pavićević rekao je danas da EU očekuje napredak u pregovorima.\nNovi Sad: Poboljšanje uslova stanovanja raseljenima sa KiM\nGrad Novi Sad pozvao je danas interno raseljene osobe sa Kosova, koje imaju boravak na području grada, da se prijave na konkurs za poboljšanje uslova stanovanja.\nPočelo suđenje Zvonku Veselinoviću\nPripremnim ročištem u Specijalnom sudu u Beogradu počelo je suđenje Zvonku Veselinoviću iz Zvečana i još dvojici optuženih, Milanu Radojičiću i Draganu Ćurčiću, zbog optužbi da su protivpravno prisvojili 32 kamiona u vlasništvu lizing kompanije "Hipo-Alpe Adrija lizing" i sebi pribavili najmanje 237 miliona dinara imovinske koristi.\nGO Rakovica obezbedila paketiće za učenike u Gračanici i Ugljaru\nGradska opština Rakovica u saradnji sa redakcijom Svetosavskog zvonca i uz blagoslov episkopa raško-prizrenskog Teodosija je obezbedila poklon paketiće za učenike nižih razreda osnovnih škola u Gračanici u Ugljaru.\nSrbi ogorčeni zbog tablica, policija tvrdi da postupa po zakonu\nSrbi iz Kosovskog Pomoravlja, koji čekaju na kosovske tablice, ogorčeni zbog zabrane Policije Kosova da bez tablica učestvuju u saobraćaju. U Policiji kažu da postupaju po zakonu, Bajram Redžepi da se sa preregistracijom kasni jer komisije i dalje proveravaju dokumentaciju za automobile.\nRaseljeni Srbi na Zadušnice dolaze bez pratnje\nRaseljenim Srbima, koji žive u centralnoj Srbiji Policija Kosova nije odobrila pratnju za autobuse do sredina u kojima je na Zadušnice planirana poseta grobljima.\nRaseljeni Suvorečani odustali od dolaska na Zadušnice\nOko pedesetak raseljenih Suvorečana, pošto su se organizovali, sinoć u poslednjem trenutku, odustali su od dolaska na Zadušnice jer njihovim autobusima nije odobrena pratnja.\nKancelarija za KIM pokušala da organizuje dolazak na Zadušnice\nKancelarija za KiM je u saradnji sa NVO i opštinama u Pokrajini, organizovala posetu grobljima, međutim od posete se odustalo jer autobusima nije odobrena pratnja kosovske i EULEKS policije.\nArsić: U pregovaračkom timu samo Srbi sa severa\nSrbi sa KiM neće se dogovoriti ko će biti njihov predstavnik u pregovaračkom timu, zato će on biti sa severa, tvrdi načelnik Kosovskog Okruga Goran Arsić. Predsednik okružnog odbora SNS-a na centralnom Kosovu Vladeta Kostić ističe da će nova vlada uskoro krenuti u obračun sa onima koji su u lokalnim samoupravama zloupotrebljavali svoj položaj.\nRaseljeni obišli groblje u Prištini\nStotinak raseljenih Srba i onih iz okoline obišli su danas na Zadušnice prištinsko groblje. Groblje je delimično očišćeno, ali veći deo je u korovu i rastinju.\nOrahovac: Čuvanje konja na srpskom groblju\nViše od deceniju posetioce orahovačkog groblja dočekuju srušeni i u parčiće polomljeni nadgrobni spomenici, razrušeni i raskopani grobovi, pretpani kojekakvim smećem i ostacima mrtve stoke.\nJačanje veza opština i gradova KiM sa centralnom Srbijom\nKancelarija za Kosovo i Metohiju Vlade Srbije pokrenula je Akciju bratimljenja opština i gradova Kosova i Metohije sa opštinama i gradovima iz centralne Srbije. U severnom delu Kosovske Mitrovice danas će biti potpisana "Povelja o namerama".\nPK: Zaplena 40 kilograma zlata, uhašen poručnik\nPolicija Kosova uhapsila svog poručnika i trojicu građana kod kojih je pronađeno 40 kilograma zlata, saopštio je kosovski Policijski inspektorat.\nZavršen deseti festival domaćeg filma u Leposaviću\nU Domu kulture u Leposaviću sinoć je svečano završen deseti festival domaćeg filma projekcijom filma “Šešir profesora Koste Vujića” u režiji Zdravka Šotre.\nDačić: Nema otvaranja kancelarija u Beogradu i Prištini\nPremijer Srbije Ivica Dačić izjavio je da u nastavku dijaloga Beograda i Prištine neće biti razgovora o međusobnom otvaranju kancelarija.\nK. Mitrovica: Potpisane “Povelje o namerama”\nU Kosovskoj Mitrovici oko 70 gradonačaelnika i predsednika opština potpisalo je "Povelje o namerama", čime su ostvareni preduslovi za bratimljenje gradova i opština sa Kosova i Metohije sa gradovima i opštinama iz centralne Srbije.\n‘‘Nešto između‘‘ o nezaposlenosti i ekonomskoj situaciji\nNezaposlenost, socijalna i ekonomska situacija na Kosovu teme su petog izdanja emisije „Nešto između“.\nTači: Platforma za pregovore Ustav\nPremijer Kosova Hašim Tači izjavio je da su platforma Vlade Kosova za razgovore sa Srbijom Ustav Kosova, Rezolucija Skupštine o normalizaciji odnosa između dve zemlje i deklaracija o nezavisnosti zemlje.\nFon Sidov: Status nije na dnevnom redu SE\nIzvestilac Saveta Evrope za Kosovo Bjern fon Sidov kaže da će u novom izveštaju razmatrati stanje demokratije i ljudskih prava i da status nije na dnevnom redu.\nModel dve Nemčke interesantan za učlanjenje u UN\nMinistar spoljnih poslova Kosova Enver Hodžaj izjavio je da je model dve Nemačke interesantan za učlanjenje u UN i da je otvaranje kancelarija za vezu između dve zemlje u funkciji takvog modela.\nUNDP: Ekonomska situacija na Kosovu najveći problem\nPrema poslednjim podacima istraživanja UNDP-a građani koji žive na Kosovu najnezadovoljniji su ekonomskom situacijom, kao najveći problem navode nezaposlenost, siromaštvo i korupciju. Napredak je vidljiv u oblasti bezbednosne situacije.\nStigla humanitarna pomoć iz Francuske\nU Gračanicu je stigla humanitarna pomoć, koju kosovskim Srbima, po 23 put šalje francuska organizacija "Solidarnost za Kosovo".\nHalbauer: Na severu Kosova mirno, ali napeto\nKomandant KFOR-a, nemački general Folker Halbauer ocenio je da je opšte stanje na Kosovu mirno i stabilno, ali da treba imati u vidu da je situacija na severu Kosova mirna, mada krhka.


Nikola Rađen u ljubavnoj vezi sa “Pinkovom zvezdom”?! - Povezane vesti - Naslovi.net\nNikola Rađen u ljubavnoj vezi sa “Pinkovom zvezdom”?!\nPrvi put nakon razvoda od pevačice Ane Kokić, s kojom je bio deset godina u braku, Nikola Rađen ponovo je zaljubljen, i to opet u pevačicu. U pitanju je mlada i atraktivna Milica Ristić, sa kojom vaterpolista ovih dana uživa u vezi. – Već… »\nSvet & Skandal 22.01.2021\nNekadašnji vaterpolista srpske reprezentacije Nikola Rađen već neko vreme navodno uživa u ljubavi sa pevačicom Milicom Ristić. Kako prenose domaći mediji, Milica i Nikola upoznali su se na njenoj svirci kada je nastupala sa Stefanom… »\nŠuška se da je ona nova devojka Nikole rađena! Milica je učestvovala u muzičkom takmičenju, a tada je skroz drugačije…\nNekadašnji vaterpolista srpske reprezentacije Nikola Rađen navodno je već godinu dana je u emotivnoj vezi sa pevačicom Milicom Ristić. Nju je javnost imala prilike da upozna 2015. godine u muzičkom takmičenju "Pinkove zvezdice", a ona se od tada… »\nNikola Rađen navodno u vezi sa pevačicom Milicom Ristić koja se proslavila u muzičkom takmičenju Pinkove zvezde. Pogledajte kako je tada izgledala. Nikola Rađen navodno u vezi sa pevačicom Milicom Ristić koja se proslavila u muzičkom takmičenju… »\nTransformacija rađenove nove devojke: Evo kako je izgledala pre samo nekoliko godina, a danas je bomba\nBivši vaterpolista srpske reprezentacije već tri meseca je u emotivnoj vezi s devojkom koju smo upoznali kroz muzičko takmičenje "Pinkove zvezde". Prvi put nakon razvoda od pevačice Ane Kokić, s kojom je bio deset godina u braku, Nikola Rađen… »\nRađen opet ljubi pevačicu: Otkrivamo! Nakon razvoda od Ane Kokić, ponovo je srećan u ljubavi\nNekadašnji vaterpolista srpske reprezentacije već tri meseca je u emotivnoj vezi s devojkom koju smo upoznali kroz muzičko takmičenje „Pinkove zvezde”, saznaje „Blic“. Prvi put nakon razvoda od pevačice Ane Kokić, s kojom je bio deset godina… »\nEpidemijska situacija se ne poboljšava očekivanom dinamikom\nPolitika pre 5 minutajoš 20 povezanih


Vesti online / Vesti / Svet / SAD uvele nove sankcije protiv Irana\n- Sankcije se uvode protiv eksperata uključenih u napore da se proizvede nuklearno oružje - navela je predstavnica američke administracije.\nPrema njenim rečima, na spisku su se našli ljudi koji su učestvovali u Organizaciji za odbrambene inovacije i istraživanja Irana, poznatoj pod abrevijaturom SPND. Oni su razvijali tehnologije i nabavljali ih iz inostranstva.\nPredstavnica američke administracije je navela da će eksperti koji su povezani s iranskim nuklearnim programom imati "profesionalne, lične i finansijske posledice".\nSankcije ograničavaju njihove mogućnosti da učestvuju u međunarodnim istraživanjima, konferencijama i forumima i biće im onemogućen pristup finansijskom sistemu SAD. Sekundarne sankcije, odnosno sankcije zbog veza s licima sa spiska, doprineće daljoj izolaciji tih istraživača, nada se američka administracija.\nPredstavnica američke administracije je istakla da SAD smatraju da je važno da se Iran vrati za pregovarači sto radi rešavanja problema koji nisu obuhvaćeni Zajedničkim sveobuhvatnim planom dejstava.\nNakon novih ograničenja na američkom sankcionom spisku se nalazi više od 960 iranskih kompanija, fizičkih lica, brodova i aviona.


Košarkaški dragulj iz Nevesinja na jednoj utakmici ubacio nevjerovatnih 59 poena - Leutar.net\nHomeSportKošarkaški dragulj iz Nevesinja na jednoj utakmici ubacio nevjerovatnih 59 poena\n21. januara 2018. Leutar Sport 0\nMladi nevesinjski košarkaš Nikola Radovanović koji nastupa za „Budućnost“ iz Bijeljine još jednom je zadivio košarkaške stručnjake i sve istinske ljubitelje igre pod obručima. Na polufinalnom turniru Pionirskog prvenstva Republike Srpske, u susretu sa trebinjskim Leotarom, nevesinjski košarkaški dragulj postigao je nevjerovatnih 59 poena. I ne samo to!! Dvije sekunde prije kraja Radovanović je sa devet metara postigao trojku za konačan rezultat 90:87 i pobjedu njegove ekipe. Tokom susreta imao je i 11 skokova i tri asistencije.\nProšle godine, 15-godišnji Nevesinjac vršnjacima iz beogradskog Partizana utrpao je 54 poena. Njegova uobičajena kvota je između 30 i 40 poena po utakmici.\nZa mladog košarkaša interesovanje je već pokazao Real iz Madrida.


Građani mjesnih zajednica oko ArcelorMittala posjetili kompaniju (FOTO)\nProšle sedmice kompanija ArcelorMittal Zenica je upriličila posjetu predstavnika i stanovnika mjesnih zajednica koji gravitiraju u ovoj kompaniji.\nPozivu su se odazvali mještani i predstavnici iz mjesnih zajednica Tetovo, Podbrežje, Banlozi, Gradišće i Donja Gračanica.\nMještani i predstavnici mjesnih zajednica su imali priliku da posjete lokacije na kojima se realizuju tri najvažnija ekološka projekta u ArcelorMittal Zenica. To je bila prilika da iz prve ruke dobiju informacije od osoba koje vode ove projekte o statusu realizacije i očekivanim rokovima završetka projekata.\n“Drago nam je da su se mještani i predstavnici mjesnih zajednica odazvali našem pozivu. Očekujem da nastavimo saradnju i dalje i biće nam izuzetno drago da nas ponovo posjete kada budemo pustili u rad filtere koji se grade. Kompanija je i ranije organizovala slične posjete i sastanke sa upravom na različite teme: od zapošljavanja do zaštite okoline. Naravo, planiramo nastaviti sa ovom praksom i bliskom saradnjom sa svim mjesnim zajednicama koje gravitiraju našoj Kompaniji i koje su ujedno naše prve komšije. Takođe, planiramo da organizujemo slične posjete i za ostale zainteresovane građane grada Zenice, kao bi na licu mjesta mogli da vide šta se radi i da porazgovaraju sa ljudima koji rade na ovim projektima”, kazala je tom prilikom Azra Sivro, direktorica Departmenta za društvenu odgovornost, okoliš i QM.\nSvi su izrazili svoje zadovoljstvo viđenim kao i nadu da će se projekat ugradnje filtera na Čeličani, u sklopu sistema sekundarnog otprašivanja konvertora kao i ugradnja drugog hibridnog filtera na Aglomeraciji, realizovati do kraja 2019. godine.\n“Izuzetno mi je drago što su građani mjesnih zajednica imali priliku da na terenu vide dokle se došlo sa radovima na novim filterima, a takođe i da porazgovaraju sa ljudima koji direktno vode ove projekte. Nama svima je od izuzetnog značaja da fabrika radi jer dosta naših mještana radi ovdje. Takođe, isto tako je bitno da se završe ovi projekti kako bi se smanjile emisije što je moguće više iz fabrike. Mislim da svi zajedno imamo isti cilj, a to je održivost fabrike u Zenici, više zapošljavanja i čišći okoliš”, istakao je Senad Bašić, vijećnik u Gradskom vijeću iz Gradišća, a ujedno i koordinator za mjesne zajednice sjever-jug.\nNa terenu su imali priliku da vide i prvi od tri gasna kotla koji će činiti novu Toplanu. Nadaju se da će ovaj projekt biti realizovan u skladu sa planom do oktobra 2020. godine, čime bi se značajno smanjile emisije SO2 i prašine iz ArcelorMittal Zenica.


Rascep u NATO-u: Hoće li pre Turska napustiti Alijansu ili Amerika bazu Indžirlik /video/ - 14.12.2019, Sputnik Srbija\nPosle Sjedinjenih Država, Turska ima najveću armiju u NATO-u, a novi sukob te dve vojno najbrojnije članice Alijanse počeo je odlukom Redžepa Tajipa Erdogana da... 14.12.2019, Sputnik Srbija\nanalize i mišljenja, turska, nato\n© AFP 2022 / DOD Američki avioni u vojnoj bazi u Indžirliku, Turska\nBaza Indžirlik samo je još jedna stavka loših odnosa Vašingtona i Ankare.\nPrema rečima dugogodišnjeg dopisnika Tanjuga iz Ankare Vojislava Lalića, do trenutne situacije nije doveo Donald Tramp, već nepromišljeni potez administracije Baraka Obame. Prema njegovim rečima, Turska je htela da kupi američki protivvazduhoplovni raketni sistem „Patriot“, ali je to uslovljavala, između ostalog, i učestvovanjem u njihovoj proizvodnji, što SAD nisu želele da prihvate.\n„U Pentagonu se procenjivalo da se Erdogan neće usuditi da se toliko okrene ka Moskvi i da se neće usuditi da kupi rusko naoružanje. Međutim, Erdogan je prvo pokušao da napravi posao sa Kinezima, koji nije uspeo i zbog toga je morao da se okrene prema Moskvi. Tako je pre tri godine sklopljen ugovor o kupovini S-400 i on bi naredne godine trebalo da bude u upotrebi“, kaže Lalić.\nOn naglašava da je problem nastao jer Amerikanci uporno tvrde da je to za njih velika opasnost, jer će Rusi prvi put biti u prilici da iznutra nadziru američko naoružanje, uključujući i lovce F-35 koje su Turci kupili od Amerike, a koja sada ne želi da im isporuči zbog S-400.\nTurska ipak ostaje u NATO-u?\nVerujem da će Amerikanci i Turci ipak naći zajednički jezik, jer je Turska članica NATO-a od 1952. godine i sav njen odbrambeni sistem baziran je na sistemu Alijanse i teško je to odjednom prekinuti, smatra Lalić. On ističe da su u ovu situaciju dospeli pogrešnom procenom Amerikanaca, koji su mislili da je dovoljno da samo malo podignu glas i da će ih Erdogan poslušati.\n„Međutim, Erdogan je političar koji ume da proceni situaciju i svestan je da je na jugoistočnom krilu Alijanse Turska nezaobilazna zemlja. Pored toga, Turska je predložila SAD formiranje zajedničke komisije koja bi trebalo da utvrdi da li S-400 može da špijunira NATO naoružanje. Turci tvrde da mogu da ga drže pod strogom kontrolom i da neće biti integrisan u kompletan sistem Alijanse, već da će se koristiti odvojeno“, objašnjava Lalić.\nZašto je Indžirlik važan?\nNaš sagovornik podseća da je Indžirlik 1955. godine, tokom Hladnog rata, uz američku pomoć postao najvažnija baza na jugoistočnom krilu NATO-a. Više od 60 godina služila je za odbranu od moguće sovjetske i kasnije ruske ekspanzije. Iz nje je poleteo čuveni U2 koji su Rusi 1. maja 1960. godine oborili iznad Sverdlovska, danas Jekaterinburga, što je dovelo do zategnutih odnosa, jer je bio u špijunskoj misiji. To je bio jedan od najvećih špijunskih skandala u Hladnom ratu, koji je zaoštrio odnose dve supersile u momentu kada je trebalo da usledi delimično otopljavanje odnosa između Ajzenhauerove administracije i generalnog sekretara CK KPSS Nikite Sergejeviča Hruščova.\nTa baza je bila važna i tokom raznih kriza na Bliskom istoku. Kada se Turska 2014. godine priključila antiterorističkoj koaliciji, Ankara je Indžirlik ponudila kao bazu za vojne operacije protiv DAEŠ-a, koji je pod svojom kontrolom držao velike delove Sirije i Iraka.\n„Indžirlik je na strateški povoljnom mestu — geografski je blizu zemljama u kojima deluje DAEŠ. Ta baza je na samo 200 kilometara od Sirije, a ne treba zaboraviti da je imala odlučujuću ulogu u ratu u Avganistanu i Iraku“, naglašava naš sagovornik.


Na južnim granicama ZND povećana teroristička opasnost - Sputnjik Srbija\n19:34 12 Jun 2021\nNa južnim granicama ZND povećana teroristička opasnost\n09:18 12.09.2017 (osveženo 12:51 12.09.2017) Preuzmite kraći link\nTeroristička opasnost se povećava na južnim granicama ZND, izjavio je zamenik načelnika Generalštaba Oružanih snaga Rusije Sergej Istrakov.\n„Treba napomenuti da analiza savremenih izazova i pretnji po bezbednosti zemalja Zajednice jasno pokazuje da teroristička pretnja i dalje postoji, a na južnim granicama ZND se čak povećava“, rekao je Istrakov nakon sastanka Komiteta načelnika štabova oružanih snaga ZND u Biškeku.\nOn je istakao da su tokom sednice Komiteta analizirani rezultati saradnje oružanih snaga zemalja ZND u tekućoj godini i dogovorene zajedničke aktivnosti u bliskoj budućnosti.\n„Odluke koje je doneo Komitet načelnika štabova imaju za cilj dalji razvoj saradnje u oblasti odbrane i bezbednosti. S tim u vezi, tokom sastanka su razmenjena mišljenja i iskustva u borbi protiv međunarodnog terorizma i izneti konkretni zajednički koraci u tom pravcu“, dodao je Istrakov.\nPrema njegovim rečima, „na osnovu prakse dejstava ruske vojske protiv terorističkih grupa u Siriji predstavljene su informacije o specifičnostima obuke i akcija specijalista u oblasti deminiranja i radijacione, hemijske i biološke zaštite“.\n„Zaključujući sednicu Komiteta, želim da napomenem da je današnji sastanak još jednom potvrdio da vojna saradnja u formatu ZND ima dobre izglede i omogućava da uspešno sarađujemo u širokom spektru oblasti“, naglasio je Istrakov.\nOperacija završena: Policija ubila militante na Kavkazu\nteroristička pretnja, Sergej Istrakov, ZND


Wonderland AI Summit stiže u Beograd - ITmagazin\nNaslovna Događaji Wonderland AI Summit stiže u Beograd\nNajveći regionalni događaj posvećen veštačkoj inteligenciji\nU petak 8. novembra 2019. godine, beogradski Madlenianum će biti domaćin Wonderland AI Summit-a, najvećeg događaja u jugoističnoj Evropi posvećenog veštačkoj inteligenciji. Tom prilikom će se u srpskoj prestonici okupiti svetski stručnjaci iz ove sfere, a najzvučnija imena stižu iz prestižnih kompanija – najvećih giganata 21. veka.\nDogađaj će okupiti preko 600 učesnika, skoro 20 govornika i veliki broj sjajnih izlaganja koja će još jednom pokazati koliko je veštačka inteligencija prisutna u proizvodima, uslugama i navikama koje primenjujemo na svakodnevnom nivou. Osnivač 6 AI zajednica u regionu i osnivač Wonderland AI Summit-a Jovan Stojanović kaže: “Naša vizija je da Wonderland AI Summit postane jedan od vodećih svetskih događaja posvećen veštačkoj inteligenciji, verujemo da imamo potencijal, dovodimo na prvi događaj svetske eksperte iz vodećih svetskih kompanija koji su voljni da pomognu razvoju AI ekosistema”.\nIz kompanije Facebook AI laboratorije stize Viswanath Sivakumar, Google stiže Krzysztof Suwada, Developer Expert on Deep Learning, a o primeni i uticajima veštačke inteligencije na online trgovinu, govoriće Richard Knox, senior developer jedne od najvećih aukcijskih platformi na svetu – eBay.\nPoseban pečat događaju pružiće Christoph Welsbach, partner u IBM ventures i jedan od najuticajnijih AI investitora današnjice, kao i Sorin Cheran – Chief AI technologist u kompaniji Hewlett Packard, Ina Tokareva – Head of AI u Sisense i Karthik Mutswamany – Lead data scientist u najvećoj evropskoj softverskoj kompaniji SAP.\nWonderland AI Summit je deo aktivnosti najveće globalne zajednice posvećene veštačkoj inteligenciji – City.AI, a njena glavna misija je promocija znanja u oblasti veštačke inteligencije, upoznavanje primera dobre prakse iz celog sveta, kao i podrška inovatorima koji su željni da svoje proizvode u oblasti veštačke inteligencije pokažu svetu.\nPrethodni tekstKina, Hongkong i Japan najveći izvoznici video igara na svetu\nSledeći tekstViše od pola miliona poklona za Telenorove korisnike\nSamsung priprema nova tri telefona iz Galaxy serije\nOnePlus 5T: Odličan telefon sa veoma niskom cenom\nYouTube je upravo dobio opciju za humanitarne svrhe\nChrome za desktop dobija nov izgled


Predsjedništvo BiH pokrovitelj 9. Sarajevo Business Foruma 2018. - Privredna štampa\nPredsjedništvo Bosne i Hercegovine na čelu s predsjedavajućiM Draganom Čovićem pokrovitelj je ovogodišnjeg Sarajevo Business Foruma (SBF) koji će se 25. i 26. aprila održati u glavnom gradu BiH.\nOrganizator konferencije, koja se već devetu godinu zaredom održava u BiH, je Bosna Bank International (BBI) d.d. u saradnji sa Islamskom razvojnom bankom. Konferencija će kao i prethodnih godina okupiti najznačajnije poslovne i političke lidere iz regiona i svijeta, pružajući im priliku da se upoznaju sa poslovnim prilikama i mogućnostima ulaganja u Bosnu i Hercegovinu, ali i zemlje regiona.\nProšlogodišnjem Sarajevo Business Forumu prisustvovalo je više od 1.700 osoba, uključujući i 330 akreditiranih novinara, a održano je više od 300 direktnih susreta poslovnih ljudi i privrednika. Od 2010. godine konferencija je ugostila više od 8.000 učesnika iz preko 50 država.\nPredsjedništvo BiHSBF 2018\nRazgovor o mogućnostima izvoza poljoprivrednih proizvoda u Rusiju\nMinistar poljoprivrede, šumarstva i vodoprivrede Republike Srpske (RS) Stevo Mirjanić razgovarao je juče s delegacijom grada Sankt Peterburga o…\nMikrokreditni sektor Federacije Bosne i Hercegovine u prvom kvartalu 2016.godine\nU Federaciji BiH sa 31.03.2016. godine, dozvolu za rad Agencije imalo je 12 MKO, od toga 11 MKF i…\nMinistar vanjske trgovine i ekonomskih odnosa BiH Mirko Šarović primio je novoimenovanog ambasadora Kraljevine Španije u BiH José María Valdemoro…\nBanjalučka berza: Današnji promet 12.523,71 KM\nArcelorMittal: U fabričkom restoranu želimo zaposliti bivše radnike Željezare


Klet odabrala najbolje na konkursu Letnji čitalacki maraton – Krstarica\nKlet odabrala najbolje na konkursu Letnji čitalacki maraton\nTanjug 20. oktobra 2021. 15:23\nBEOGRAD – Povodom petog jubilarnog Čitalačkog maratona, izdavačka kuća Klet za sve ljubitelje knjiga, uzrasta od 11 do 14 godina, organizovala je nagradni konkurs Letnji čitalački maraton, sa ciljem da podstakne čitanje, ali i razvijanje veština pisanja, crtanja i upotrebe digitalnih tehnologija, saopštili su iz Kleta.\nInspirisani omiljenim romanom iz edicije Čitalački maraton, osnovci iz cele\nSrbije takmičili su se u tri kategorije – literarni, likovni i digitalni konkurs.\nNa konkurs se prijavilo više od 2.000 učenika, a stručni žiri, koji čine Dragana Ćećez Iljukić, profesor srpskog jezika i književnosti, Petar Arbutina, književni kritičar, Marija Pavlović, docent na Učiteljskom fakultetu na predmetu metodika nastave likovne kulture i Krsta Popovski, urednik u Izdavačkoj kući Klet, imao je zadatak da izabere po 10 najboljih radova i rangira prva tri mesta u svakoj od kategorija.\nNajteži zadatak, ipak, imali su naši pratioci na društvenim mrežama, koji su birali\napsolutnog pobednika konkursa Letnjeg čitalačkog maratona.\nOni su imali priliku da glasaju za najbolji literarni, likovni i digitalni rad među 30 najboljih u navedenim kategorijama.\nNajveći broj glasova publike osvojila je Elena Bjeletić, učenica Osnovne škole\n„Josif Kostić“ iz Leskovca, koja se takmičila u kategoriji digitalni konkurs.\nNagrade najbolje plasiranim učesnicima konkursa Letnji čitalački maraton u sve tri\nkategorije, kao i apsolutnom pobedniku dodeliće glumica Iva Stefanović.\nKako bi motivisali učenike da nastave da čitaju, Izdavačka kuća Klet pokloniće svim učesnicima konkursa primerak pobedničkog romana petog ciklusa Čitalački maraton, „Četiri karte za Havanu“, autorke Biljane Marković Jevtić


EXIT OD STARTA SNAŽNO PRED 44.000 LJUDI: Večeras lestvicu podižu French Montana, Ziggy Marley i Maceo Plex! : Nadlanu.com\nObjavljeno 13. jul 2018. / 13:00:02\nEuforija je nastala već od devet časova kada je lekciju iz scenskog nastupa pred punom i produkcijski unapređenom glavnom binom održala trubadurka savremenog doba LP, koja je pokazala da je moćan glas, gitara i harizma sve što je potrebno za istinskog muzičara. Prvi put na Exitu pred festivalskom publikom nastupio je svetski poznati baletan, Sergej Polunjin, koji je zajedno sa gudačkim sastavom Almazian Simphony izveo performans na temu lične slobode koja je i moto ovogodišnjeg festivala, a nakon ovog audio-vizuelnog spektakla nebo iznad Petrovaradinske tvrđave obasjao je najgrandiozniji vatromet u istoriji Exita koji je trajao preko 12 minuta, nakon kojeg je scenu zauzela ikona art-popa Karin Dreijer sa svojim sastavom Fever Ray. Kulminacija večeri je ipak usledila kada su na scenu izašli hip-hop giganti Migos, koji su u stilu velikih zvezda nastupili više od sat vremena nakon najavljenog termina. Takeoff i Quavo su posvetili koncert Offsetu koji je podršku pružio iz Amerike jer ga je vest o rođenju ćerkice zatekla na turneji, te je, kao svaki pravi sveži tata, pohitao da se pridruži supruzi Cardi B! Čekanje se isplatilo, pošto su momci nizali hit za hitom, i doveli publiku, koja je horski pevala njihove najoznatije pesme, do potpunog transa!\nexitExit 2018novi sadpetrovaradinska tvrđava


Usvojen novi Zakon o radu u RS\nGlasovima vladajuće većine u Narodnoj skupštini Republike Srpske usvojen je novi Zakon o radu. Zakon, koji je izglasan sat i po vremena poslije ponoći, podržalo je 49 poslanika.\nUsvijeno je i više od 20 amandmana poslanika vladajućih stranaka. Glasanju o ovom zakonu po hitnom postupku, nisu prisustovali poslanici opozicije koji su napustili skupštinsku salu prije razmatranja zakona, protiv kojeg su danas ispred parlamenta protestvovali radnici i članovi Saveza sindikata RS-a, predvođeni Rankom Mišić.\nIz Saveza sindikata najavili su da će danas saopćiti dalje korake borbe protiv novog radnog zakonodavstva u RS.\nU entitetskom parlamentu je također po hitnom postupku usvojen i Zakon o policiji i unutrašnjim poslovima, uz amandmane Koalicije „Domovina“, nakon čega je okončano ovo posebno burno skupštinsko zasjedanje.


Radovanović na listi želja Udinezea\nčetvrtak, 14 maj 2015 11:06\nU klubu iz Udina srpskog vezistu vide kao idealnu zamenu za Brazilca Alana, za čije usluge su zainteresovani Inter, Fiorentina, Napoli i Juventus\nSrpski fudbaler Ivan Radovanović, član Kjeva, nalazi se na listi želja Udinezea, pišu italijanski mediji.\nU klubu iz Udina Radovanovića vide kao idealnu zamenu za Brazilca Alana, za čije usluge su zainteresovani Inter, Fiorentina, Napoli i Juventus.\nPotencijalni srpski reprezentativac je jedan od najstandardnijih i najboljih igrača Kjeva ove sezone, odigrao je 29 utakmica u Seriji A i postigao je jedan gol.\nZvaničnici Udinezea veruju da 26-godišnji srpski vezista ima pravo iskustvo i fizičku snagu da zameni sjajnog Brazilca. Kjevo trenutno zauzima 12. poziciju na tabeli Serije A.\nRadovanović je kao veoma mlad napustio Partizan i prešao u Atalantu u kojoj je igrao pet godina, ali je glavno iskustvo igranja u italijanskom fudbalu stekao na pozajmicama u Pizi, Bolonji i Novari. U Kjevo je otišao 2013, a za reprezentaciju Srbije ima 10 nastupa.


PAJIĆI BI PLANTAŽU - Glas Podrinja\nVLADIMIRCI: MROVSKA POD ŠLjIVOM\nPAJIĆI BI PLANTAŽU\nU selu Mrovska, koje je bogom dano za proizvodnju voća iz dana u dan to se i realizuje, u dobroj meri uz pomoć lokalne samouprave koja prati rad ozbiljnih proizvođača i pomaže. Ljuboje Pajić govori o lepoti bavljenja šljivom, ali i nameri da iskopa bunar i tako uveća prinose i kvalitet.\n- Seljački je hleb sa devet kora i to se mora istaći. Radimo od jutra do sutra, i namerni smo podići i veći posed ako dođemo do bunara, jer ovde u komletnom selu nema vode. Hvala opštini što želi pomoći, a rad se podrazumeva jer mi ne znamo ni za praznike ni za nedelju. Posao je ogroman, kaže domaćin koji ima sedam hektara svoje zemlje i pet uzima pod zakup. Ispomažu se proizvodnjom ćumura a imaju i pet krava, dva bika, i tako uz smešak kaže pomalo svaštare.\nPorodica baka Vidosava, supruga Snežana i sinovi Marko i Lazar te ćerka Ivana pomažu koliko se to može.\nZanimljiv je diplomirani veterinar Marko koji u očekivanju posla uz podsećanje da je bio odličan student i dobitnik brojnih nagrada brine o voću tvrdnjom da ima svetlu budućnost uz ispravan pristup u proizvođača i države.


Podrška Evropske unije za konkurentnost poljoprivrede i ruralni razvoj u BiH\nNajava javnih poziva u okviru EU4Agri projekta\nProjekat „Podrška Evropske unije za konkurentnost poljoprivrede i ruralni razvoj u Bosni i Hercegovini“ (EU4AGRI) je četverogodišnja inicijativa (2020-2024), sa ciljem modernizacije poljoprivredno-prehrambenog sektora, otvaranja novih i zadržavanja postojećih radnih mjesta te podrške oporavku od krize prouzrokovane COVID-19 virusom u Bosni i Hercegovini.\nProjekat EU4AGRI primarno je finansiran sredstvima Evropske unije (EU) u okviru Instrumenta za pretpristupnu pomoć (IPA). Vrijednost projekta je 20 miliona eura, uz zajedničko sufinansiranje Razvojnog programa Ujedinjenih nacija (UNDP) i Češke razvojne agencije (CzDA).\nTežište projekta je na povećanju ulaganja u poljoprivredno-prehrambeni sektor i podizanju nivoa znanja i vještina poljoprivrednih proizvođača i ostalih učesnika u lancima vrijednosti kroz prošireno pružanje savjetodavnih usluga, kao i poboljšanjem ekonomskih prilika u ruralnim područjima. Projekat također unapređuje politike kroz koherentan i komplementaran skup aktivnosti, uključujući jačanje institucionalnih kapaciteta i usluga, kao i podršku unapređenjima politika i regulatornih okvira.\nProjekat EU4AGRI doprinosi ostvarivanju Ciljeva održivog razvoja usmjerenih, između ostalog, na okončanje gladi i postizanje sigurnosti hrane te promociju inkluzivnog i održivog ekonomskog rasta i dostojanstvenog rad za sve i smanjenje nejednakosti između i unutar država.\nOvdje možete pronaći Okvirni raspored poziva za podnošenje prijedloga za dodjelu finansijskih sredstava projekta EU4Agri u narednom periodu.\nBingo i partneri osigurali 17.000 KM za podršku budućim poduzetnicama\nPoziv za učešće u projektu "Odvažne i hrabre, to ste vi"\nNovi sistem apliciranja na programe sufinansiranja zapošljavanja\nFZZZ: U martu novi javni pozivi\nPROGRAMI ZAPOŠLJAVANЈA U 2021. GODINI U REPUBLICI SRPSKOJ\nPodsticajna sredstava za očuvanje i razvoj tradicionalnih zanata-obrta za 2021.godinu


NEVJEROVATNO OTKRIĆE Drevni solarni kalendar pronađen kod Drvara (FOTO) – Banjaluka24\nU selu Boboljusci prije par dana osvanuo je fascinantan arheološki nalaz – solarni kalendar iz predhrišćanskog doba!\nNakon čišćenja jedne od ploča na pravoslavnom groblju u Boboljuscima (do 90-ih u opštini Drvar, a sada u opštini Bihać), pojavili su se simboli sunca, njih 12…\n“Ploča se nalazi u okviru srpskog pravoslavnog groblja u kojem ima ostataka od ranog srednjeg vijeka, a aktivno je i danas. Nalazi se pored pravoslavne crkve. O tačnoj starosti je nezahvalno govoriti, ali se nalazi u grupaciji spomenika koji definitivno pripadaju periodu ranog srednjeg vijeka”, kaže za Mondo mr Siniša Šolak, koji je zajedno sa dr Goranom Komarom zaslužan za ovo važno otkriće.\nŠolak navodi da se ovakvi i slični solarni kalendari zovu još i “kolodari“, a vuku korijene iz mitologije i panteona bogova koje hrišćani pripisuju paganima.\nOtkriće je nastalo prilikom realizacije projekta “Tropolje i Zapadne strane” koje realizuje istoimeno udruženje iz Glamoča i čiji su nosioci Šolak i Komar, a koje je do sada objavilo nalaze o ćiriličnim spomenicima Glamoča i Grahova, sa ciljem dokazivanja prostorno fizičkog kontunuiteta ćiriličnog pisma i pismenisti u sjeverozapadnoj BiH…


Dragan Adžić: Ekipa je na niskom nivou, razlozi su apsolutno objektivni – Reprezentacija.me\nRealno je da Budućnost ima velike probleme u igri poslije duge pauze koju su imale igračice nakon pojave korona virusa, te činjenice da ekipa protekle sedmice nije bila u prilici da radi u kompletnom sastavu, kazao je trener Dragan Adžić nakon poraza (30:21) od Odenzea u trećem kolu Lige šampiona. Adžić je istakao da ekipa poslije tri poraza na startu elitnog takmičenja, a nakon dvije sedmice pauze koje slijede zbog EHF sedmice, nastavlja grčevitu borbu za opstanak, odnosno plasman među prvih šest u grupi, što donosi nastavak takmičenja.\n“Nakon utakmice protiv CSKA u kojoj smo nastupili sa svim igračicama koje imamo, nijesmo uspjeli da se uzdignemo i odradimo trenažnu sedmicu koja bi bila adekvatna protivniku protiv koga smo igrali. Tokom sedmice nijesmo mogli da računamo na Lekić, Maslovu i Džaferović koje su propustile nekoliko treninga, a znamo kakve probleme generalno imamo, tako da za ovaj nivo takmičenja i treće kolo Lige šampiona, realno je da imamo velike probleme. Nastavljamo grčevitu borbu za opstanak u Ligi šampiona, vjerujem da ćemo u tome uspjeti i da će nam i ovo iskustvo puno značiti u periodu nakon EHF sedmice. Ekipa je trenutno na niskom nivou, ali razlozi su apsolutno objektivni”, kazao je Adžić.\n“Sa jedne strane to je za brigu, a istovremeno je i realno. Tri dana prije duela protiv CSKA smo odradili trening u kompletnom sastavu, ostale ekipe imaju 50-ak takvih treninga ove sezone. Ove sedmice nijesmo imali ni jedan trening u kompletnom sastavu, tako da je sve ovo objektivno. Ovo je nešto što niko od nas nije doživio u svojoj karijeri, to mogu da kažem kao neko ko je trener 20 godina. Moramo da budemo svjesni situacije u kojoj se nalazimo, to zahtjeva maksimum svih nas, kako bi to nekako „prikrili“ i u nastavku Lige šampiona, došli do željenog cilja, a to je plasman u osminu finala”.\n“Djevojke će u samo četiri dana imati tri jaka meča u dresu reprezentacije. Važno je da su sve ostale zdrave, radićemo da tako ostane i nakon EHF sedmice koja će biti izuzetno naporna, ali i korisna, jer je dragocjen svaki minut na terenu za djevojke poslije svega što su prošle. Liga šampiona nam se „složila“ tako da je svaki naredni protivnik jači od prethodnog. Vjerujem da ćemo na kraju imati jedno veliko iskustvo kada prebrodimo ovaj period, te ostvariti zacrtani cilj, a to je osmina finala. Nakon toga kada zaboravimo ovaj težak period, možemo da idemo ka ostvarenju cilja, a to je plasman na finalni turnir”, zaključio je Adžić.


Bastać najavio da će svaka naredna blokada radova biti iznenađenje za gradsku vlast - Politika - Dnevni list Danas\nPočetna » Politika » Bastać najavio da će svaka naredna blokada radova biti iznenađenje za gradsku vlast\nPredsednik opštine Stari grad Marko Bastać izjavio je danas da neće najavljivati naredne akcije blokiranja radova u centru Beograda zameniku gradonačlenika Goranu Vesića i da će svaka njihova naredna akcija biti iznenađenje za gradsku vlast.\n4Piše: Beta 22. maja 2019. 15.07 Izmenjeno: 23. maja 2019. 04.01\nMarko Bastać Foto: Opština Strai grad\nBastać koji je održao sastanak danas sa građanima na Topličinom vencu kazao je novinarima da u narednom periodu neće najavljivati blokade radova iz razloga što „zamenik gradonačelnika Goran Vesić pokušava huliganima da povredi ljude koji se bore da Beograd ostane normalan grad“.\n„Građani su svakodnevno u kontaktu sa nama. Nećemo samo obaveštvati više večitog zamenika Gorana Vesića“, naveo je Bastać.\nOn je rekao da je upoznao građane sa „skandaloznim zaključkom koji je usvojen na inicijativu zamenika gradonačelnika Vesića da od sada grad Beograd može direktno da tuži svakoga ko blokira radove u gradu“.\nBastać je naveo da su na današanjem sastanku jednoglasno odlučili da nastave sa blokadama radova, dok se gradonačelnik ili ostali gradski činovnici, ali i građani ne izjasne kako će izgledati centar grada.\n„Jedini cilj koji oni imaju je da iskopaju što više ulica, da centar Beograda presele na drugu lokaciju, u njihov imaginarijum koji zovu Beograd na vodi, a dokaz za sve to je današnja izjava Vesića da će Savski trg biti najveći, najlepši i najznačajnijitrg u Beogradu, sve u cilju da svojim investitorima podignu cenu i profit i da kazne sve ljude koji žive u centru grada jer ne glasaju za SNS“, rekao je Bastać.\nGovoreći o najavljenom referendumu stanovnika Staro rada o radovima na njihovoj opštini, Bastać je rekao da je „najveći strah Srpske napredne stranke (SNS) da u ovom momentu građani kažu šta žele“.\n„Potpuno je jasno da će se građani izjasniti da su protiv svih ovih radova, a ako SNS ili bilo koja vlast misli da ne treba da prihvati mišljenje građana, oni šalju vrlo jasnu poruku šta njih zanima i građani će to osuditi na narednim izborima“, rekao je Bastać i dodao da će time gradska vlast ukoliko odbiju tu inicijativu dokazati da je „bahata, nestručna i korumpirana“.\nĐorđe Miketić iz Incijative „Pešaci nisu maratonci“ kazao je da nekoliko godina pokušava da „urazume gradsku vlast“ i da je ta inicijativa do sada sakupila 5.000 potpisa građana koji hoće da se izjasne o tome kako će im izgledati ulice.\n„Zahtevamo već nekoliko godina da budemo pitani“, rekao je Miketić i dodao da su radovi na Topličinom vencu počeli pod parolom „zamene vodovodnih cevi“.\nOn je naveo da su problemi oko samih radova finansijske prirode, jer kako je rekao, ti projekti su „užasno skupi“, kao i to da stanari tog dela grada žele da znaju koje će ulice biti prohodne.\nMiketić je rekao da ta incijativa zahteva da se radovi obustave dok se građani ne izjasne o njima, kao i da nisu protiv zamene vodovodne mreže i urbanih rešenja.\nŠef odborničke grupe „Saveza za Srbiju“ u Skupštini grada Beograda i potpredsednik Narodne stranke Nikola Jovanović kazao je da podržava referendum o radovima na teritoriji opštine Stari grad.\n„Kao beogradski odbornik, u potpunosti podržavam ovo što radite“, rekao je Jovanović okupljenim građanima i dodao da razume njihovu bojazan da će još jedna ulica u tom kraju biti zatvorena.\nOn je govoreći o pešačkoj zoni koji gradi gradska vlast istakao da se urbanistički planovi donose u Skupštini grada Beograda, a urbanistički plan za „gigantsku pešačku zonu u centru grada nikada nije donešen“ i da ta zona „nema pravni osnov“.\n„Gospodin Marko Bastać i beogradski odbornici ne blokiraju radove na rekonstrukciji ili ulepšavanju ulica, mi simbolično blokiramo radove koji vode zatvaranju glavnih gradskih arterija. Znači mi blokiramo zatvaranje ulica, a ne izgrađivanje Beograda“, rekao je Jovanović.\nOn je naveo i da su Goran Vesić i odbornici „ponizili Skupštinu Beograda“ time što su pripremili izmene Zakona o glavnom gradu, a da nisu konsultovali odbornike opozicije.\nAkcije blokiranja radova, Goran Vesić, iznenadjenje, Marko Bastać, stari grad\nSlavljenje junaka ili brisanje istorije?\nBeograd: Jovović, ubica Pavelića, dobija ulicu, a Selimović, Crnjanski i Zmaj spomenike (VIDEO)\nZorica Delibasic kaže:\nZasto na trgu republike sem imena izvodjaca nema slika kako ce da izgleda i kad ce radovi da budu zavrseni.Kaf zatvore i ul Cara Dusana cei Dorcol ce biti bez prevoza\n22. maja 2019. u 16.26\nJoš napočetku smo skinuli\n22. maja 2019. u 17.26\nAjde? Znaci krijes se?\n22. maja 2019. u 17.45\nBlago njemu kada ne razmišlja u korist građana već radi protiv svih- razlog mržnja prema trenutnoj vlasti! Blago nama sa takvim političarima!


Budite kreativni, učestvujte na Prvom poslovnom vikendu u Srebrenici – Udruženje Prijatelji Srebrenice\nSeptember 6, 2013 adminLeave a Comment on Budite kreativni, učestvujte na Prvom poslovnom vikendu u Srebrenici\nSaznajte šta drugi misle o Vašoj poslovnoj ideji, te u saradnji sa stručnjacima iz oblasti poslovnog planiranja odredite prave parametre Vašeg biznisa i na kraju saznajte da li se Vaš biznis isplati ili ne.\nPrvi Poslovni vikend Srebrenica će se održati u periodu od 13. do15.septembra u prostorijama Udruženja „Prijatelji Srebrenice“ i okupiće mlade ljude sa područja opština Srebrenica, Bratunac i Milići. U ulozi mentora na ovom skupu sa mladima će raditi stručnjaci Nermin Zukić, Svjetlana Krstić i Miroslav Divčić.\nTokom poslovnog vikenda učesnici će raditi u timovima na praktičnoj razradi poslovnih ideja (definisanje poslovne ideje, opis proizvoda/usluge, organizacija poslovanja, marketing strategija i finansijski plan).\nKreirajte svoje malo preduzeće, odaberite učesnike sa kojima želite sarađivati i krenite u realizaciju svoje poslovne ideje.\nZa najbolje poslovne ideje su predviđene posjete uspješnim kompanijama u Regiji, i druge vrijedne nagrade.\nPrvi poslovni vikend Srebrenica koji organizuje Udruženje “Prijatelji Srebrenice” je podržan od strane Američke Ambasade u BiH, kao i Opština Srebrenica, Bratunac i Milići te Područne Privredne komore Bijeljina.\nPolicija spriječila nezakonit transport stoke u Bratuncu\nŠkola fudbala okupila 200 djece iz Srebrenice i Bratunca\nObuka o poslovnom planiranju i izradi biznis plana


Za utorak, 17. avgust 2010. – Nadlanu.com\nZa utorak, 17. avgust 2010.\nBEOGRAD, 17. avgusta 2010. (Beta) - Beogradski dnevni listovi na naslovnim stranama današnjih izdanja najviše pažnje su posvetili privrednim temama.\nALO - List pod naslovom "Bebe bez mleka, a ministar se brčka za sve pare!!!", piše da se ministar trgovine i usluga Slobodan Milosavljević odmara u Turskoj, uprkos nestašicama i poskupljenjima na prehrambenom tržištu.\nBLIC - "Od nedelje bez mleka", o tome da su farmeri odlučili da obustave isporuke mleka. "Učlanjenjem u SNS sudije krše Ustav", povodom navoda naprednjaka o novim članovima SNS. "Veštaci su lažirali nalaz o smrti Dade Vujasinović", roditelji novinarke govore o reviziji postupka.\nVEČERNJE NOVOSTI - "Rampa Srbiji", o zahtevima iz Brisela za dalju evropsku integraciju Srbiju. "Otrova ima i na tezgama", o kontroli na pijacama širom Srbije. "Narodu moramo pomoći", list piše da je moguć nov model isplate kosovskog dodatka za zaposlene u državnim institucijama u pokrajini.\nDANAS - "Šešelj se ne vraća pre Nove godine", list piše da su radikali svesni da nije realno da se u septembru iz Haga u Srbiju vrati lider SRS Vojislava Šešelja. "Država nemilice troši svoj 'štek'", o tome da je Vlada Srbije pokvarila svoju poziciju u bankama.\nKURIR - "Kako se kupuju lažne penzije?", naslov je teme kojom list nastavlja da se bavi i u ovom broju. O najavi poskupljenja "Narode, hleb od nedelje 60 dinara!".\nPOLITIKA - "Hipo trese region", o provizijama od prodaje nekretnina u novobeogradskom naselju Belvil. "Kasne radovi na preuređenju kliničkih centara", list piše da nadležni tvrde da će posao biti završen do kraja 2012.\nPREŠ - "Mutant-muve napale Srbiju", o muvama čiji ujedi izazivaju otoke i gnojne upale. "Moramo sprečiti invaziju Hrvata", o upozorenju srpskih privrednika da će Srbija postati hrvatska kolonija ako država i dalje bude dozvoljavala da oni kupuju najprofitabilnije srpske firme.\nPRIVREDNI PREGLED - "Petu reviziju Srbija čeka (ne)mirna", o stanju domaće ekonomije uoči nove runde pregovora Vlade Srbije i Misije MMF o nastavku aranžmana sa tom finansijskom institucijom. O tome da Naftna industrija Srbije izlazi na berzansko tržište "NIS podneo zahtev za prijem akcija na Berzu".


INFO ::: Saopštenja - STRANA 3 > Napad na Omladinsku grupu Helsinškog odbora\nNapad na Omladinsku grupu Helsinškog odbora\nIncident se dogodio u Ustanovi kulture Parobrod kada je tokom seminara, Nebojša Bakarec sa još jednom osobom ušao u prostorije UK Parobrod i pocepao plakat Omladinske grupe Helsinškog odbora. Uprkos velikom policijskom obezbeđenju, koje članove Omladinske grupe danima prati tokom njihovih aktivnosti, Nebojša Bakarec je neometano ušao u prostorije UK Parobrod, izazvao incident, snimao izložbu Naše kvir detinjstvo na kojima se nalaze fotografije nekih od učesnika seminara, uništavao material i time ih zastrašivao.\nHelsinški odbor za ljudska prava u Srbiji najoštrije osuđuje ovaj nasilni akt Nebojše Bakareca i poziva nadležne organe da reaguju. Neovlašćeno snimanje izložbe, čiji su autori članovi Omladinske grupe, od kojih je nekoliko maloletnika, predstavlja grubo kršenje ljudskih prava i opasnost po njihovu Aktivnosti. Zahtevamo od nadležnih organa da reaguju i zaštite ove mlade ljude koji, ne ugrožavajući nikoga, svojim vršnjacima omogućavaju edukativne seminare na temu ljudskih prava i njihove zaštite.\nSeminar tokom kog je Nebojša Bakarec izazvao incident je deo projekta Naše kvir detinjstvo, organizovan za srednjoškolce koji žele da steknu ili prošire svoja znanja o rodu, seksualnosti i diskriminaciji nad LGBTIQ osobama, kao i da svojim znanjem aktivno utiču na društvenu svest o ovim temama.


O TELENORU O NAMA DRUŠTVENA ODGOVORNOST TELENOR FONDACIJA VESTI PREDSTAVLJENI MURALI U ZAJEČARU – PROJEKAT „POKRENI GRAD”\nFasade zaječarskog Centra za decu i omladinu ometenu u razvoju i Gradske uprave odskora su ukrašene muralima Mladena Hrvanovića, čime se Zaječar pridružio gradovima koji su u okviru projekta Telenor fondacije ”Pokreni grad” ulepšani muralima. Oslikan je meda na točkovima, simbol prošlogodišnje multimedijalne izložbe “Silent Society“ posvećene deci sa invaliditetom, čiju je organizaciju takođe podržala Telenor fondacija. Murali su predstavljeni građanima u ponedeljak, 22. juna, uz prisustvo gradonačelnika Zaječara Boška Ničića i menadžerke Telenor fondacije Ane Krstić.\n“Zadovoljstvo nam je da gradove Srbije ulepšamo delima savremene umetnosti, da angažujemo mlade umetnike i oživimo ovaj medij koji je u našoj umetničkoj sredini gotovo zaboravljen. Murali su za kratko vreme postali obeležja ovih gradova, mesto okupljanja i sastanaka, a posebno nam je drago što smo ovom inicijativom inspirisali lokalne vlasti da nastave sa oslikavanjem i ulepšavanjem svojih gradova”, izjavila je Ana Krstić.\nProjekat ”Pokreni grad” jedan je od prvih projekata koje je pokrenula Telenor fondacija, u saradnji sa Platformom za savremenu umetnost “Kiosk” iz Beograda. Ideja projekta je da se oslikavanjem 19 gradova oživi umetnička scena Srbije, da doprinese decentralizaciji kulturne produkcije, da afirmiše umetničku praksu kroz saradnju umetnika i lokalne zajednice, kao i da unapredi javne prostore i oplemeni život manjih sredina. Istovremeno, ovim projektom Telenor fondacija podržala je odluku Ministarstva za državnu upravu i lokalnu samoupravu da 19 opština u Srbiji dobiju status gradova. To su Vranje, Zrenjanin, Kraljevo, Kruševac, Pančevo, Smederevo, Užice, Subotica, Šabac, Novi Pazar, Valjevo, Sremska Mitrovica, Čačak, Požarevac, Leskovac, Loznica, Zaječar, Sombor i Jagodina.\nZidove srpskih gradova u kojima su tokom proteklih 20 meseci oslikani murali krase dela Ane Kraš (Zrenjanin), Miodraga Stanišića (Šabac), Aleksandra Dimitrijevića (Užice), Siniše Ilića (Pančevo), Aleksandre Petković (Vranje), Miloša Nušića (Leskovac), Igora Štanglickog (Subotica), Stefana Ikonića (Loznica), Mladena Hrvanovića (Zaječar), kao i Katarine Šoškić i Dušana Rajića koji su zajedno oslikali mural u Kraljevu. U toku je izrada murala u Novom Pazaru (Igor Oršolić), Kruševcu (Vladimir Perić Talent), Požarevcu (Tatjana Milošević), Smederevu (Milena Putnik i Nevena Popović), Valjevu, Somboru i Sremskoj Mitrovici i očekuje se da oni budu završeni tokom leta. U saradnji sa lokalnim upravama narednih dana biće izabrane lokacije za izradu murala i Čačku i Jagodini.


Bolje dogovor nego novi izbori za savet – Nadlanu.com\nBolje dogovor nego novi izbori za savet\nObjavljeno 13. jula 2010. / 00:00:00\nBEOGRAD, 13. jula 2010. (Beta) - Nosilac Bošnjačke liste Esad Džudžević rekao je da bi bilo bolje da ta lista i Bošnjački preporod postignu dogovor o formiranju nacionalnog saveta umesto da se rapisuju novi izbori.\nDžudžević, koji je poslanik Liste za Sandžak, rekao je novinarima u Skupštini Srbije da bi novi izbori za manjinski savet samo odložili projekte u vezi sa obrazovanjem koji se trenutno sprovode u Sandžaku.\nOn je zatržzio od Ministarstva za ljudska i manjinska prava Srbije da produži rok za formiranje saveta.\nNa izborima 6. juna Bošnjačka kulturna zajednica osvojila je 17 od 35 mesta u savetu, odnosno Bošnjackom nacionalnom veću (BNV), 13 je osvojila Bošnjačka lista, a pet Bošnjacki preporod.\nLista Bošnajčke kulturne zajednice muftije Muamera Zukorlića neprihvatljiva je kao partner za formiranje BNV, naveo je Džudžević jer, kako je kazao, Zukorlić kao verski predstavnik ne bi trebalo da se kandiduje za savet.


Radio Šumadinac > Forum > OPŠTI FORUMI > Zdravlje > Uticaj zivotinja na nase zdravlje - Konji lece i smiruju\n01.07.2012 12:23 #1\nU NemaČkoj se psi odnedavno koriste u nastavi, odnosno, pomažu deci koja imaju problema sa čitanjem, tako što im „ulivaju“ samopouzdanje. Njujorčani od početka juna u Central parku iznajmljuju psa za šetnju, kako bi se opustili i razveselili, a usamljeni ovo „rentiranje“ koriste kako bi upoznali partnera. U Beču je pre nekoliko meseci otvoren „mačak - kafić“, u kome se gosti opuštaju uz mačku u krilu.\nU Beogradu se terapija životinjama može pronaći jedino na „Hipodromu“, gde od 2009. godine, nakon završetka izgradnje objekta za terapeutsko jahanje, postoji hiporehabilitacija. Nakon otvaranja ovog manježa, invalidi iz Beograda, ali i iz cele zemlje, mogu u ovom prostoru da se rekreiraju i imaju terapiju.\nOsnovni cilj hiporehabilitacije je da da doprinos uključivanju osoba sa posebnim potrebama u normalne životne tokove, a potvrđen je i značajan doprinos ovog načina terapije u njihovoj bržoj socijalizaciji. Ciljne grupe su ljudi sa oštećenjima centralnog nervnog sistema - oboleli od paralize, tumora, Parkinsonove bolesti, oštećenja mozga.\nNajnovija istraživanja potvrdila su da maženje pasa i mačaka pomaže njihovim vlasnicima u smanjivanju bola. Pacijenti koji su imali bolne operacije, pili su upola manje tableta za ublažavanje bola, jer su koristili „terapiju maženja ljubimaca“. Tako su stručnjaci potvrdili tezu koja pokazuje da terapija u kojoj životinje imaju glavnu ulogu ima pozitivan efekat na emocionalno i fizičko stanje. Upravo zato je Džulija Havejs, sa čikaškog univerziteta „Lojola“, preporučila svima da nabave ljubimce i na taj način pomognu sebi. Istraživanja su potvrdila i napredak i bolju pokretljivost ljudi u staračkim domovima u kojima postoje ljubimci, kao i blagotvornost druženja sa morskim životinjama, naročito kod dece sa psihičkim problemima.\nIskustva inostranih doktora pokazala su da životinje blagotvorno deluju i na lakše i teže psihičke bolesti, ali i da utiču na celokupno poboljšanje zdravlja, tako da se vremenom smanjuje i upotreba medikamenata.


U ovom izdanju - 05/06/2009\n• „FUTURA“ odbija da prodaje dnevne novine!\n• Aprilski tiraži\n• Krakov 2009\n• Katalog „FUTURA“ odbija da prodaje dnevne novine!\nPovodom informacije da je distributer „Futura Plus“, odbio da distribuira dnevni list „Večernje novosti“, što je prema našem saznanju prvi takav slučaj u praksi ABC, ABC Srbija je uputila hitno pismo svetskom Bordu IFABC, kako bi dobila instrukcije kako postupiti u situaciji kada distributer svojom odlukom ograniči distribuciju jednog lista i time umanji prodati tiraž i kako će ABC Srbija potom oditovati „Novosti“. Konstatovano je da u svetskoj praksi ABC organizacija takav slučaj nije zabeležen, pa je predloženo da ABC Srbija prati dalji tok dogadjanja i o tome izvesti IFABC. Aprilski tiraži\nU aprilu je prodato za 10.5% manje primeraka dnevnih novina nego u istom mesecu prošle godine. Ovim je nastavljen pad tiraža dnevnih i revijalnih naslova koji je započeo još u 2008, jer su dnevni naslovi u drugom kvatralu 2008. zabeležili pad od 6% u odnosu na drugi kvartal 2007. Nedeljnici su u aprilu zabeležili pad od skoro 21%, dok su dvonedeljnici zabeležili pad od 31.5%. Mesečnici beleže najmanji pad i on iznosi 11%. Krakov 2009\nSastanak Komiteta za veb standarde IFABC održaće se 8. i 9. oktobra 2009. u Krakovu, Poljska. ABC Srbija je dobila poziv od predsednika komiteta za veb standarde i izvršnog direktora ABCE Velike Britanije Ričarda Fona da prisustvuje tom skupu. Sastanak će se baviti tehničkim pitanjima i definisanjem novih standarda ali i komercijalnom primenom interneta. Komitet će posebnu pažnju obratiti na nove medije koji se koriste za prenos informacije.\nU prvom broju naših elektronskih vesti objavili smo tabelu najposećenijih sajtova dnevnih novina u Velikoj Britaniji. Pred Vama su podaci za prošli mesec, koji je bio bogat dogadjajima i time uslovio porast posete internet izdanja novina. Video koji je Gardijan postavio na svoj sajt, gde policajac napada demontranta na sastanku G20 u Londonu i vesti o svinjskom gripu bili su najzaslužniji za porast poseta. Gardijan je sa 27,324,309 jedinstvenih korisnika zabeležio drugu po veličini ikada izmerenu posetu na nekom sajtu. Posetioci Gardijanovog sajta su tokom maja pregledali i 237 miliona strana. Guardian.co.uk Broj jedinstvenih korisnika: 27,324,309 (4% );+ 47% godišnje Telegraph.co.uk Broj jedinstvenih korisnika: 23,875,251 (-14%);+34% godišnje MailOnline Broj jedinstvenih korisnika: 23,153,003 (-3%);+28% godišnje TimesOnline Broj jedinstvenih korisnika: 21,585,569 (-1%);+40% godišnje TheSun.co.uk Broj jedinstvenih korisnika: 20,567,178 (-3%);+46% godišnje Independent.co.uk Broj jedinstvenih korisnika: 10,432,660 (+4%);+63% godišnje Mirror Group Broj jedinstvenih korisnika: 8,596,963 (-20%); +101% godišnje Katalog\nU katalogu možete naći preko 5000 podataka za 298 nacionalnih i regionalnih naslova i 128 lokalnih izdanja. Katalog sadrži podatke o izdavaču, kontakti (direktor, glavni urednik, adresa, telefoni, faksimil, e-mail adrese) kao i cene oglasnog prostora. Naslovi su podeljenih po dinamici izlaženja, vrsti izdanja i izdavačima. U katalogu se nalazi 19 dnevnih listova, 95 nedeljnika, 39 dvonedeljnika, 180 mesečnika, 49 dvomesečnika, 27 tromesečnika i 17 polugodišnjaka , godišnjaka i drugih periodičnih izdanja. Katalog ABC Srbije je štampan u 1,000 primeraka, a namenjen je izdavačima, agencijama i oglašivačima, kao i organizacijama koje se bave štampanim medijima u Srbiji.\nPreostale primerke ABC Kataloga možete naručiti mejlom na catalog@abcsrbija.com.\nCopyright © ABC Srbija, 2009. - ABC newsletter br.9 je poslat na 2655 adrese


Derbi dana: Everton – Liverpul: Poslednja tri puta su “karamele” za Liverpul bile gorkog ukusa! – Kladjenje.rs\nHomeDerbi danaDerbi dana: Everton – Liverpul: Poslednja tri puta su “karamele” za Liverpul bile gorkog ukusa!\n1 Decembra, 2021 Vlajko Derbi dana 0\nU sredu je fantastična ponuda za klađenje, a derbi dana se igra u Liverpulu gde će popularne “karamele” na svom stadionu dočekati Liverpul.\nDuel između dva gradska rivala je zakazan za 21:15h.\nEverton: Očajne partije u poslednje vreme!\nFudbaleri Evertona su fantastično startovali u ovogodišnjem izdanju engleske Premijer lige, pošto je ova ekipa na prva četiri susreta osvojila čak deset bodova, i sigurno da je to učinilo da svi navijači ovog kluba pomalo i zaborave da se na klupi ovog tima nalazi čovek koji je sa najljućim rivalom Liverpulom došao do trofeja u Ligi šampiona, nakon onog spektakularnog finala sa Milanom.\nRafa Benitez je ovog leta preuzeo “karamele” a kao primarni cilj, uprava kluba je postavila plasman u neko od evropskih takmičenja, što će, već sada slobodno možemo konstatovati biti paklen zadatak.\nNaime, trenutno se ekipa iz Liverpula nalazi na četrnaestom mestu na tabeli sa samo petnaest osvojenih bodova, što je čak za osam bodova manje od tima koji se nalazi na petoj poziciji, a poznato je da je to peto mesto ujedno i poslednje koje donosi plasman u Ligu Evrope.\nInače, na poslednjih pet mečeva su izabranici Rafe Beniteza ostavili izuzetno loš utisak pošto u tom periodu ova ekipa ne zna za trijumf, pošto su popularne “karamele” doživele čak četiri poraza uz samo jedan remi i to na svom terenu protiv Totenhema kada nije bilo golova.\nU prošlom kolu je četrnaestoplasirana ekipa na tabeli doživela novi poraz i to na gostovanju kod novajlije Brentforda, a taj meč je završen rezultatom 1:0.\nNa svom terenu su fudbaleri Evertona do sada odigrali šest mečeva i ostvarili tri trijumfa, jedan remi i dva poraza, a na tri poslednja meča ne znaju za trijumf, od kojih su navijači ovog kluba svakako najteže podneli katastrofalan poraz od Votforda koji predvodi Klaudio Ranijeri, kada je bilo 2:5.\nLiverpul: Mogu li “redsi” do titule?\nNakon jedne velike krize rezultata, čini se da stvari polako ali sigurno ponovo dolaze na svoje kada su ambicije Liverpula u pitanju.\nNaime, izabranici Jirgena Klopa su na dva poslednja susreta odigrali dva fantastična meča i ostvarili dva trijumfa, uz ukupnu gol razliku 8:0, što nam možda i najbolje potvrđuje koliko dobro “redsi” igraju u poslednje vreme.\nPrvo je tim sa Enfilda na svom stadionu deklasirao Arsenal koji igra dosta dobro ove sezone, a taj meč je završen rezultatom 4:0, dok su istim rezultatom osvajači Premijer lige iz 2020. godine, slavili i u duelu protiv Sautemptona, uz dva gola sjajnog Žote koji u poslednje vreme igra u fantastičnoj formi.\nTrenutno se mašinerija Jirgena Klopa nalazi na trećem mestu na tabeli uz dva boda manjka u odnosu na vodeći Čelsi, i već polako se izdvaja trojka koja ima najveće šanse da dođe do naslova prvaka, a to su naravno Čelsi, Mančester Siti i Liverpul, koji generalno uz posrnuli Mančester Junajted i imaju najbolje ekipe u najkvalitetnijem rangu engleskog fudbala.\nIzmeđu ta dva trijumfa u prvenstvu, “redsi” su slavili i na svom terenu protiv Porta, kada je bilo 2:0, a sve to u okviru petog kola grupne faze Lige šampiona, gde je tim sa Enfilda već obezbedio plasman u narednu fazu i to sa prvog mesta na tabeli.\nInače, ne treba zanemariti podatak da Liverpul na tri poslednja međusobna susreta sa gradskim rivalom Evertonom ne zna za trijumf, pa je sigurno da će ovo biti jedno poprilično teško gostovanje za izabranike Jirgena Klopa koji za ovaj meč na “Gudisonu” neće moći da računa na Firmina, Gomeza, Džonsa, Keitu i Eliota.\nKada su u pitanju gostovanja, do sada je trećeplasirana ekipa na tabeli odigrala šest mečeva van svog terena i ostvarila četiri trijumfa, jedan remi i jedan poraz, i to na poslednjem gostovanju kod Vest Hema kada je bilo 3:2.\nKao što smo već napomenuli, fudbaleri Evertona na tri poslednja susreta ne znaju za poraz od gradskog rivala, ali ako saberemo i oduzmemo sve ono što se do sada događalo u najkvalitetnijem rangu engleskog fudbala, utisak je da su “redsi” apsolutni favoriti na ovom duelu zbog čega vam savetujemo da odigrate 2 koju kladionica Meridianbet plaća sa kvotom 1.42.\nNe treba ovde očekivati previše golova, što se uostalom često dešava kada je u pitanju derbi Liverpula, pa vam hrabro preporučujemo da probate sa igrom 0-2 gola za koju je kladionica Meridianbet pripremila fantastičnu kvotu 2.37.\nZa one najhrabrije, savetujemo vam da probate sa prelazom X-2 što kladionica Meridianbet plaća sa takođe odličnom kvotom 4.10.\nTiket dana (sreda, 01.12.2021)


EK upozorava na uticaj koronavirusa ali zadržava prognoze rasta | EurActiv Serbia\nUprkos teškom okruženju, Brisel zadržava predviđanje rasta na istom nivou kao u jesenjoj prognozi, saopštila je 13. februara Evropska komisija.\nU 2020. će, kako se prognozira, najveći rast BDP zabaležiti Malta, od 4%, dok će rast veći od 3% imati i Rumunija (3,8%), Irska (3,6%), Poljska (3,3%) i Mađarska (3,2%).\nNajmanji rast BDP u 2020. prognozira se Italiji, od 0,3%.\nKako se navodi, trenutno se pretpostavlja da će BDP Kine biti najviše pogođen u prvom tromesečju sa relativno ograničenim uticajem na svetskom nivou.\nMeđutim, trajanje epidemije i mere zatvaranja određenih oblasti predstavljaju veliki rizik jer bi globalno širenje virusa moglo brzo da poremeti svetsku privredu, prenosi AFP.\nNemačka industrija, koja je već u teškoćama, posebno je izložena mogućim produženim uticajem koronavirusa na spoljnu trgovinu i na lance snabdevanja, navela je Evropska komisija.\nKina je najveći trgovinski partner Nemačke koja je za Kinu najznačajnije tržište u Evropi.\nPosledice pandemije će posebno osetiti nemačka automobilska industrija. Nemački proizvođači kola imaju tridesetak fabrika u Kini, pokazuju podaci Nemačkog udruženja auto-industrije (VDA) koje prenosi EURACTIV.com.\nPored toga, nemački dobavljači auto-delova imju 315 lokacija u Kini pa je ugrožen i lanac snabdevanja.\n"Suviše je rano da se izmeri negativni ekonomski uticaj koronavirusa", ipak je rekao evropski komesar za ekonomiju Paolo Djentiloni.\nIzvršni potpredsednik EK za ekonomiju u službi ljudi Valdis Dombrovskis rekao je na predstavljanju prognoza da uprkos izazovnom okruženju evropska ekonomija ostaje stabilna, ali je i upozorio na potencijalne rizike.\n"Zato članice treba da sprovedu strukturne reforme kako bi podstakle rast i produktivnost. Zemlje sa velikim javnim dugom takođe treba da mudrim fiskalnim politikama pojačaju odbranu", istakao je Dombrovskis.\nDrugi uobičajeni rizici takođe postoje u zoni evra, kao što je velika neizvesnost oko budućeg partnerstva između EU i Velike Britanije koje tek treba da se ispregovara.\nTakođe je visok nivo neizvesnosti oko američke trgovinske politike i dalje prepreka za opštiji oporavak poslovne klime, navela je Komisija.\n"Nastavak otvaranja radnih mesta, snažan rast plata i dosta povoljne politike trebalo bi da pomognu evropskoj privredi da zadrži umeren rast, mada to neće biti dovoljno da rast pređe u veću brzinu", navela je Komisija.\nEK je u odnosu na prethodnu prognozu u jesen podigla predviđanja rasta inflacije u evrozoni za 0,1 procentni poen na 1,3% u 2020. i 1,4% u 2021.


Proizvodnja električne energije je najveći problem – Informer\nEkspert za elektroenergetske sisteme s Univerziteta u Tuzli, poslanik u Predstavničkom domu Parlamentarne skupštine BiH Mirza Kušljugić, ocijenio je danas u izjavi Feni da je u ovom trenutku najveći problem proizvodnja električne energije.\nKušljugić kaže da led koji se hvata po dalekovodima uobičajeno može da izazove probleme tako da do prekida napajanja u pojedinim područjima može doći zbog kvarova na prenosnoj mreži.\n“Očigledno je da popravke kvarova na nezgodnim mjestima nisu jednostavne, ali mislim da to nije najveći problem u ovom trenutku. Najveći problem je proizvodnja električne energije”, rekao je on.\nHidrologija u čitavom regionu je slaba te je situacija i u susjednim zemljama slična. Budući da se led hvata na rijekama, proizvodnja iz hidroakumulacija je neuobičajeno mala i sva proizvodnja je pala na termoelektrane koje opet imaju problem s količinama i dopremom uglja.\nPrema informacijama koje imam, u Termoelektrani “Tuzla”, koja je u suštini okosnica proizvodnje električne energije elektroenergetskog sistema Elektroprivrede BiH, situacija je još pod kontrolom, odnosno još operativno osoblje Termoelektrane uspijeva da održi nivo proizvodne električne energije, kaže Kušljugić.\nSmatra da će ipak operativno osoblje u rudnicima, prije svega u “Kreki” i “Banovićima”, kao i u TE “Tuzla”, uspjeti da održi nivo proizvodnje koji sistem zahtijeva, pri čemu bi sasvim sigurno pomoglo ukoliko ne bi došlo do povećanja potrošnje električne energije. Jedan od razloga za to može biti nestašica drugih energenata, pri čemu je najveća opasnost od poremećaja u snabdijevanju gasom.\nVIDEO/ Srpska voditeljica kolegu uhvatila za ”ponos”


Na gradskim ulicama bi, ako se ostvare najave čelnika grada, 1. septembra trebalo da krstari više od 200 novih GSP autobusa, koji će, izvesno je, stići iz inostranstva.\n- Utvrđen je rebalans budžeta Grada Beograda koji predviđa da ćemo uzeti kredit od 35 miliona evra kako bi se kupili novi autobusi za GSP. Ovo preduzeće će obezbediti dodatnih 10 miliona evra za kupovinu autobusa. Za 45 miliona evra očekujemo da kupimo između 210 i 230 autobusa, zavisno od cene koju ćemo dobiti na tenderu – istakao je zamenik gradonačelnika Goran Vesić i dodao da će rok za isporuku ovih autobusa biti 150 dana.\nStručnjaci smatraju da je ovaj rok kratak i da toliki broj vozila za takvo vreme mogu da naprave isključivo velike svetske firme, što će biti izuzetak u odnosu na nabavke prethodnih godina kada su autobusi za GSP kupovani isključivo od „Ikarbusa“.\n"Ikarbus" trenutno nije u igri\nČelnici ovog preduzeća nisu želeli da za „Blic“ prokomentarišu najavljeni tender, kao ni eventualno učešće „Ikarbusa“ na njemu.\nMeđutim, dobro je poznato da je ovaj proizvođač poslednja vozila za Beograd napravio još pre dve godine, da je tokom 2018. prodat veoma mali broj autobusa, da je počeo Unapred pripremljeni plan reorganizacije (UPPR), te da je prema dostupnim podacima od 260 zaposlenih ostalo samo njih 120. I sve u iščekivanju da ih konačno preuzmu Kinezi koji nameravaju da prave autobuse na struju (elektrobuse).\nZbog svega toga izvesno je da će najveći, a vrlo verovatno i kompletan kontingent solo vozila stići iz inostranstva. U krugovima stručnjaka se spekuliše da bi novih 230 autobusa mogao da obezbedi turski „Otokar“ čija se vozila već nalaze u autobuskom pogonu „Laste“, mada su poslednjih godina na ovom tržištu aktivni i njihovi zemljaci iz „Temse“ koji su zastupljeni kod privatnih prevoznika.\nKao druga ozbiljna opcija spominje se i “Iveko” (firma sa sedištem u Lionu, glavnim fabrikama u Italiji, Francuskoj i Češkoj, koja ima svog zvaničnog dilera u Hrvatskoj i ispostave u Srbiji i Sloveniji) koji je nedavno isporučio 30 vozila Zagrebu (ceo “paket” plaćen oko 6,5 miliona evra‚ što znači da bi za 45 miliona evra mogli da dobijemo procenjenih 210 vozila).\nNa kraju nije isključena ni “mešovita” varijanta u vidu “Maz” vozila koji uveliko saobraćaju na gradskim ulicama. Radi se o beloruskoj firmi čiji su čelnici tokom 2018. boravili u Beogradu, a koji imaju svoju “produženu ruku” firmu Maz Srbija u Kragujevcu gde se i sklapa određeni broj njihovih autobusa.\nČelnici GSP „Beograd“ prethodnih dana nisu bili voljni za razgovor na ovu temu.\n- Imaćemo dve nabavke autobusa što je usvojeno na Gradskom veću. Jedna će biti oko 70 vozila sa rokom isporuke od 45 dana, a druga od 160 ili 170 autobusa sa rokom od 150 dana. Glavni faktor je proizvođač koji može da isporuči vozila u ovom roku kako bi svi 1. septembra bili na ulicama – rekao je gostujući na TV N1 Zoran Antić, predsednik Samostalnog sindikata GSP.\n200 “POLJAKA” ZA 270 DANA\nDa je moguće isporučiti veliki broj vozila u relativno kratkom periodu svedoči primer iz 2013. Ugovor sa “Solarisom” je potpisan 8. marta, prvi dupli autobusi ovog poljskog proizvođača su stigli krajem jula, a poslednji od njih 200 je na ulicama bio prvih decembarskih dana.\n„IKARBUS“, „SOLARIS“, „MAN“…\nPrema podacima iz decembra 2018. godine GSP raspolaže sa 1.167 voznih jedinica od koji su 799 autobusi (309 solo i 490 zglobnih). U najvećem procentu su zastupljena „Ikarbus“ vozila (54%) , „Solaris“ (25%), „Man“ (11%), „Mercedes-benc“ (9%)…\nNAJVEĆA NABAVKA JOŠ OD 2013. GODINE\nUkoliko se ove najave obistine, ovo će biti najveća nabavka autobusa još od 2013. kada je kupljeno 200 poljskih „Solarisa“, zglobnih autobusa, ali i 32 solo „Ikarbusa“. Prošle godine GSP nije dobio nijedan novi autobus, a tokom 2017. stiglo ih je tek 40.\nvozim se GSP već preko 50 godina Zadnjih 10 godina,najbolji,najUdobniji autobusi su SOLARIS.Ranije su to Bili Lelyand i tokom 70-80-tih MAN-ovi,koji su se sklapali u AvtoMontsži u Sloveniji.\nAutobus Ceo i 1 deo a što ne dođu iz Ikarbusa one Merđe što , što....čekaj pa one se već proizvode.... aha bićeopet presecanje vrpce pred izbore. izvinjavam se\nMilorad Bravo, strancima profit našim radnicima otkazi i beda.\nBeograđanin Solarisovi autobusi su em najudobniji, em mogu da prime dosta putnika. Jedino što je mana na Solarisima su mali prozori, pa se leti gušimo... Mada verovatno ima neki model gde su prozori veći i taj proizvođač je sasvim okej ponovo da dobije posao.


Tvrdnje da bi Zajednica unapredila prava srpske zajednice na Kosovu obmanjuju - Kosovo 2.0\nPiše Raba Gjoshi - 25.06.2021\nDugotrajne ideje dovele bi do veće etničke podele i potkopale izglede za integraciju.\nNastavak dijaloga između Kosova i Srbije u Briselu prošle nedelje predvidivo je postao deo brojnih naslova u celoj regiji. Ovo je ipak bio prvi put da se novi kosovski premijer Albin Kurti susreo s predsednikom Srbije Aleksandrom Vučićem oko stola za dijalog i sve su oči bile uprte u to kako će pristupiti najvećoj kosovskoj spoljnopolitičkoj glavobolji.\nKurti je izašao sa sastanka – kojeg EU opisuje kao „ne lagan“ – rekavši da je srpskoj delegaciji dao četiri predloga, od regionalnog sporazuma o slobodnoj trgovini do uzajamnog priznavanja. „Sveži pristup“ s kosovske strane osigurao je da se tu usredotoči veliki deo nedavnih daljnjih rasprava i analiza.\nAli je srpska strana podsetila i poznatu temu koja zaslužuje jednu vrstu pažnje: Zajednica opština sa srpskom većinom.\nKosovska deklaracija nezavisnosti 2008. donela je njegovom narodu novi društveni ugovor. Uprkos tome što se zajednica kosovskih Srba neprestano protivi kosovskoj državi, na šta je prisiljava srpska vlada, kosovski Ustav i celokupni pravni okvir garantuju im napredna prava i zastupljenost na svim nivoima upravljanja.\nMeđutim, odbijanje Srbije da prizna suverenitet Kosova kroz kontrolu i uticaj na kosovske Srbe i zalaganje protiv članstva Kosova u međunarodnim organizacijama pokrenulo je pitanja o funkcionalnosti Kosova kao multietničke države.\nDijalog između Kosova i Srbije koji potpomaže EU nastoji pružiti tehnička rešenja koja bi podržala integraciju severnog Kosova – u velikoj meri kontrolisanog paralelnim sistemom Srbije – u sistem upravljanja Kosova, poboljšavajući tako život građana i ispunjavanje njihovih prava. Međutim, postignut je mali napredak u tom pogledu, s obzirom na to da su glavni ciljevi strana u dijalogu bili zadržati teritorijalnu kontrolu i osigurati ili sprečiti konsolidaciju kosovske državnosti.\nTo bi osiguralo nastavak etničke segregacije u vitalnim područjima Kosova, čime bi se direktno suprotstavila i ugrozila multietnička priroda Kosova.\nPrvi sporazum između Kosova i Srbije o načelima briselskog dijaloga potpisan je 2013. godine i jasno odražava te tendencije. Njegove prve tačke zahtevaju stvaranje Zajednice opština sa srpskom većinom na Kosovu s definisanim okvirom i izvršnim vlastima – kompromis zasnovan na nameri Srbije da ima efektivnu kontrolu nad srpskom zajednicom na Kosovu kao sredstvo sprečavanja funkcionisanja države Kosovo; ostatak njegovih načela zahteva integraciju policije, sudstva i energetike i telekomunikacija – kako je nameravala kosovska strana.\nAli opravdanje za Zajednicu, kao platformu koja predviđa unapređenje prava zajednice i interesa kosovskih Srba, obmanjuje.\nSporazum predviđa da Zajednica ima ovlašćenja poput „potpunog nadzora“ ekonomskog razvoja, obrazovanja, zdravstva i urbanog i ruralnog planiranja u područjima sa srpskom većinom. To bi osiguralo nastavak etničke segregacije u vitalnim područjima Kosova, čime bi se direktno suprotstavila i ugrozila multietnička priroda Kosova.\nKao što je pokazala odluka Ustavnog suda Kosova iz 2015. godine, principi Zajednica opština sa srpskom većinom navedeni u briselskom sporazumu nisu u skladu sa načelom jednakosti kao temeljne vrednosti ustavnog poretka. Kao takvi, oni ugrožavaju osnovu na kojoj se osiguravaju prava zajednice kosovskih Srba i drugih zajednica etničkih manjina i mogu se primeniti u praksi.\nPosledice očuvanja etnički odvojenog obrazovanja\nKosovo ima etnički odvojen obrazovni sistem od 1990. godina kada su Albanci uspostavili paralelni obrazovni sistem nakon ukidanja autonomije Kosova 1989. godine. Nakon rata, zajednica kosovskih Srba nastavila je održavati svoj paralelni obrazovni sistem kao praksa suprotstavljanja uskoro proglašenoj državi Kosovo.\nZakon o obrazovanju u opštinama priznaje pravo zajednice kosovskih Srba na obrazovanje na njihovom maternjem jeziku i dopušta upotrebu srpskog nastavnog plana i udžbenika. Također daje Univerzitetu u severnoj Mitrovici status autonomnog javnog univerziteta i osigurava priznavanje njegovih diploma.\nMeđutim, niti kosovski Albanci niti kosovski Srbi nisu poduzeli napore na uspostavljanju integrisanog obrazovnog sistema.\nNa temelju ustavnog načela jednakosti, Zakon o visokom obrazovanju zahteva od Ministarstva obrazovanja pružanje jednakih mogućnosti za upis i sve aspekte visokog obrazovanja. Međutim, nijedan javni univerzitet koje deluje u okviru kosovskog obrazovnog sistema ne pruža mogućnosti za studiranje na srpskom jeziku, dok je izgradnja nove zgrade univerziteta u severnoj Mitrovici nedavno započeta finansiranjem Vlade Srbije.\nIntegracija obrazovnog sistema preduslov je za izgradnju državnih kapaciteta za pružanje garantovanih prava etničkim zajednicama.\nOgraničeno sprovođenje Zakona o upotrebi jezika više je puta spomenuto kao veliko kršenje prava kosovskih Srba i njihova glavna prepreka za dobivanje usluga i integraciju u javne institucije. Zapravo, s decenijama nasleđa etničkog obrazovnog sistema koji je isključio učenje drugih etničkih jezika, Kosovo nema ljudske resurse za sprovođenje garantovanih prava na upotrebu službenih jezika.\nSlični problemi su se pojavili u podržavanju integrisanog pravosudnog sistema. Uz nedostatak profesionalnih prevodioca, nedostaje i mladih pravnih stručnjaka iz zajednice kosovskih Srba koji su obučeni za pravosudni sistem na Kosovu. To se znanje ne može steći obrazovanjem zasnovanim na srpskom nastavnom planu i programu, a na srpskom jeziku ne postoji pravni program sa ostalih javnih univerziteta na Kosovu.\nOčito je da stvaranje profesionalnih resursa zahteva vreme i da osiguravanje profesionalne kompetencije na drugom jeziku znači uključivanje učenja jezika kao deo preduniverzitetskog obrazovanja. Stoga je integracija obrazovnog sistema preduslov za izgradnju državnih kapaciteta za pružanje garantovanih prava etničkim zajednicama.\nU tom smislu, Zajednica opština sa srpskom većinom s punim nadzorom obrazovnog sektora koji nastoji održati etničke podele potkopava praktično ostvarivanje prava zajednice kosovskih Srba, umesto da ih unapredi.\nParalelni zdravstveni sistem – paradoks dvostrukih standarda\nZdravstveni sistem u opštinama sa srpskom većinom financira Beograd uprkos kosovskom Zakonu o lokalnoj samoupravi koji opštinama pruža ekskluzivne nadležnosti u upravljanju zdravstvom i osigurava odgovarajuću raspodelu budžeta.\nZajednica opština sa srpskom većinom s punim nadzorom nad zdravstvom osigurala bi održavanje paralelnog zdravstvenog sistema u opštinama. Značaj zdravstvenog sistema koji deluje izvan kontrole kosovske vlade sprečava kosovske vlasti u ispunjavanju njihovih obveza pružanja pristupa kvalitetnim zdravstvenim uslugama za zajednicu kosovskih Srba.\nPandemija COVID-19 posebno je razotkrila prepreke kosovske vlade u ispunjavanju njenih obveza prema etničkim zajednicama. Većina informacija o merama upravljanja pandemijom od strane Ministarstva zdravstva nije bila dostupna na srpskom jeziku. Iako su očigledni zahtevi i kritike srpske zajednice upućene vladi Kosova zbog nedostatka informacija na srpskom jeziku u vezi sa merama upravljanja pandemijom, to nije pretočeno u zahtev ili nameru za pristup kosovskim zdravstvenim uslugama.\nNastavak odbijanja integrisanja zdravstvenog sistema putem Zajednice onemogućilo bi pozivanje kosovske vlade na odgovornost za osiguravanje pristupa kvalitetnim zdravstvenim uslugama za zajednicu kosovskih Srba.\nSprovođenje Zakona o upotrebi jezika ključna je obaveza kosovskih institucija.\nSlično pravosudnom sistemu, zdravstveni sistem je i dalje sklon negativnom uticaju paralelnog obrazovnog sistema. To ograničava državne kapacitete za pružanje informacija o javnom zdravstvu na srpskom jeziku kao korak prema osiguranju pristupa zdravstvenim uslugama ili za ulaganje u obrazovanje zdravstvenih radnika kosovskih Srba, a time i omogućavanje pružanja kvalitetnih zdravstvenih usluga za zajednicu kosovskih Srba.\nStalni nedostatak informacija koje su od vlade Kosova dostupne na srpskom jeziku, uz postojanje odvojenog obrazovnog i zdravstvenog sistema, naglašava paradoks u ostvarivanju prava zajednice kosovskih Srba.\nSprovođenje Zakona o upotrebi jezika ključna je obaveza kosovskih institucija i prvi korak ka osiguravanju pristupa kosovskih Srba uslugama. Da bi ispunila ovu obavezu, vlada nadalje ima obavezu odbiti usvajanje bilo kojeg mehanizma koji ometa njenu sposobnost da to učini.\nImplikacije urbanog i ruralnog planiranja zasnovanog na etničkoj pripadnosti\nKosovske opštine imaju ovlašćenja za puni nadzor nad izradom nacrta opštinskog razvoja, zoniranja i regulatornih planova u skladu sa kosovskim prostornim planom. Ipak, politike etničke podele i diskriminacije očite su u tom pogledu.\nU opštinama sa srpskom većinom nije dozvoljena gradnja kuća kosovskih Albanaca, što ometa povratak interno raseljenih kosovskih Albanaca, dok je u opštinama s većinskim kosovskim Albancima postojao otpor zajednice povratku interno raseljenih i izbeglih kosovskih Srba, uprkos financijskim obavezama vlade Kosova.\nUpravljanje verskim i drugim kulturnim monumentima, kao i prirodnim resursima, bilo je predmet velikih nesporazuma koje su održavale politiku etničke podele.\nZajednica opština sa srpskom većinom sa ovlašćenjima za usklađivanje mera ruralnog i urbanog planiranja u svim područjima sa srpskom većinom samo bi pojačala postojeće diskriminacijske politike i etničku geografsku podelu omogućavanjem jedinstvene politike na područjima sa srpskom većinom. To bi sprečilo kosovsku vladu da ispuni njene obaveze pružanja jednakih mogućnosti za povratnike i sve ostale građane, bez obzira na etničku pripadnost.\nNadalje, time bi kosovski Srbi bili geografski izolirani i daleko od pristupa mogućnostima i kapacitetima ostvarivanja njihovih prava u drugim opštinama, kao i od razvoja međuetničkih odnosa.\nEkonomski razvoj na načelima diskriminacije\nOdgovornost Kosova za ekonomska ulaganja koja građanima pružaju bolji život nije ograničena etničkom pripadnošću. Davanjem Zajednici opština sa srpskom većinom potpune kontrole nad ekonomijom sprečilo bi kosovsku vladu od praktične mogućnosti jednakog ulaganja ili ekonomskog razvoja, dok bi pozitivne obaveze države ostale.\nDavanje odobrenja za korišćenje prirodnih i drugih javnih resursa u korist određene etničke zajednice učinilo bi državu saučesnikom etničke diskriminacije. Najbolja ilustracija toga je plaćanje računa kosovskih Srba za električnu energiju od strane kosovskih građana zbog njihovog stalnog odbijanja da ispune njihove obaveze za usluge dobivene od kosovskih institucija.\nOva se diskriminacijska praksa primenjivala nekoliko godina kroz politike koje je usvojio Regulatorna kancelarija za energetiku, a koje su zahtevale da se troškovi snabdevanja električnom energijom Srba u severnim opštinama naplaćuju drugim građanima. Nakon odluke Apelacionog suda iz 2017. godine koja je tu praksu proglasila nezakonitom, vlada Kosova preuzela je odgovornost za plaćanje računa, dok se – još uvek nedostižno – traži dugoročno rešenje. Međutim, to ničim nije poništilo diskriminacijsku prirodu ove prakse, s obzirom na to da kosovski Srbi na severu zemlje ne plaćaju porez i stoga su ostali građani preuzimali troškove.\nIako namere srpske vlade možda nisu izričite, zagovaranje manjinskih prava predstavlja prevaru.\nOstvarivanje i unapređivanje prava jedne etničke zajednice ne može se učiniti nauštrb kršenja prava drugih zajednica ili građana koje poštuju zakon, bez obzira na etničku pripadnost, koji žive u drugom delu zemlje.\nBez obzira na napredni pravni i institucionalni okvir Kosova koji osigurava prava kosovskih Srba, srpska vlada insistirala je na Zajednicu opština sa srpskom većinom tokom dijaloga koji je potpomogao EU samo kao sredstvo osiguranja teritorijalne kontrole i suprotstavljanja funkcionalnosti države Kosovo kroz etničku podelu, umjesto kao platformu namenjenu predstavljanju stvarnih interesa kosovskih Srba.\nIako namere srpske vlade možda nisu izričite, zagovaranje manjinskih prava predstavlja prevaru. Negativni efekti njihovih napora kristalno su jasni i itekako ih oseća srpska zajednica – koja je navodno korisnica ovih oblika afirmativne delatnosti – kao i svi drugi građani.\nVeć je prepoznato da prava etničkih zajednica ne mogu cvetati unutar etnički podeljene i nefunkcionalne države kojoj je onemogućeno članstvo u međunarodnim organizacijama koje ta prava podstiču i nadziru. Što pre stranke u dijalogu prepoznaju određene principe i nazivaju neiskrene napore pravim imenom, veća je šansa da se mogu dati smisleni predlozi koji će se istinski fokusirati na zajednice čiji su životi pogođeni.\n„Ovaj članak omogućen je podrškom Švedske međunarodne razvojne agencije (SIDA) uz podršku CDF-a putem programa Human Rightivism. Sadržaj ovog članka je isključiva odgovornost REC-a – Reconciliation Empowering Communities and D&G Solutions i ne odražava nužno stavove Švedske međunarodne razvojne agencije (SIDA)“\nO autoru/ki Raba Gjoshi


Završen prvi krug međunarodnog istraživačkog projekta „Ulaganje u budućnost tokom pandemije Covid-19“ | Novine Nikšića\nHome Aktuelno Završen prvi krug međunarodnog istraživačkog projekta „Ulaganje u budućnost tokom pandemije Covid-19“\nPrethodnih dana je završen prvi krug međunarodnog istraživačkog projekta „Ulaganje u budućnost tokom pandemije Covid-19“, u kojem učestvuju, osim srednjih škola iz cijele Italije, i tri crnogorske gimnazije, među kojima i nikšićka gimnazija “Stojan Cerović”. Cilj istraživanja je ispitati na koji način maturanti donose odluku o odlasku na studije kao i koji su faktori odlučujući u izboru fakulteta, uključujući i uticaj aktuelne situacije, uslovljene pandemijom Covid-19. Projekat vodi interdisciplinarna grupa istraživača sa Univerziteta u Peskari, Modeni i Bolonji na čijem je čelu bivši đak nikšićke gimnazije i sada doktorant na Univerzitetu u Peskari, Miloš Borozan.\nZa naš list kaže: “Tema mog doktorskog rada je obrazovanje i kako nam uvidi iz ekonomije,\nbihejvioralnih i neuronauka mogu pomoći da razumijemo i unaprijedimo formalno obrazovanje, koje predstavlja srž i osnovu svakog civilizovanog društva.”\nPitanje odlaska na studije i odabir fakulteta predstavlja jedinstveni trenutak u životu svake mlade osobe, koja se nalazi na važnoj raskrsnici na putu ličnog i profesionalnog razvoja.\n“Izbor studija predstavlja značajan moment u procesu ostvarivanja sopstvenog potencijala i ulaganja u sopstveni ljudski kapital. Formalno obrazovanje u većini evropskih zemalja, uključujući Italiju i Crnu Goru, je suštinski sekvencijalne, linearne prirode, bez fleksibilnosti i uz vrlo ograničene mogućnosti za promjenu nakon odabira. Drugim riječima, za razliku od američkog i francuskog sistema, ne postoji neka vrsta opšteg fakulteta, odnosno studenti nemaju šansu da istraže sopstvene interese prije odlučivanja već se moraju specijalizovati unaprijed. To znači da se odluke o školovanju i karijeri, koje obilježavaju ključne faze u procesu akumulacije ljudskog kapitala, donose u vrijeme kada mladi još uvijek mogu biti nesigurni u pogledu budućih posledica alternativnih izbora i imati ograničeno znanje o određenim aspektima problema odlučivanja (koju karijeru odabrati, uslovi na tržištu rada itd). Ovo dalje utiče i na stvaranje društvenog kapitala, uslovljavajući širok spektar individualnih i društvenih ishoda, uključujući neusklađenost vještina, dugotrajnu nezaposlenost i nejednakost prihoda.”\nUprkos očiglednom značaju ove teme za pojedinca i društvo u cjelini, istraživanja su u najboljem slučaju oskudna. O uključivanju crnogorskih škola u istraživanje, naš sagovornik kaže:\n“Moja želja od samog početka je bila da se u projekat uključe moja gimnazija i druge crnogorske škole i veliko mi je zadovoljstvo i čast što smo uspjeli da uspostavimo saradnju i sa gimnazijama u Podgorici i Danilovgradu. Ovo je prvo istraživanje ovog tipa na tlu Evrope i u prvom krugu testiranja smo, samo u Crnoj Gori, uspjeli da uključimo preko 500 maturanata. Projekat će trajati do septembra i imaćemo još 3 kruga testiranja, a nakog svakog ćemo nagraditi jednog od učesnika tablet računarom. Rezultate ćemo nadam se uspjeti da objavimo i stavimo na raspolaganje školama do kraja godine. Želio bih zahvaliti direktorima gimnazija, g.dinu Borisu Nikoliću, g.đi Zoji Bojanić-Lalović i g.đi Nataši Latković, koji su sa entuzijazmom prihvatili moj predlog, kao i svima koji su učestvovali u realizaciji. Posebnu zahvalnost dugujem svim maturantima koji su dosad učestvovali.”\nTakođe, nada je da će se ovo istraživanje ponoviti i naredne školske godine.\n“Želja nam je da uvide i saznanja iz ovog projekta što prije primijenimo i proširimo u budućim istraživanjima, koja će naravno biti otvorena za sve zainteresovane škole u Crnoj Gori. U procesu smo uspostavljanja saradnje sa određenim brojem gimnazija u Francuskoj, a nadam se da ćemo uspjeti da uključimo i druge crnogorske srednje škole. Smatram da je ovo interesantna prilika za naše obrazovne institucije da ostvare saradnju sa svjetskim poznatim univerzitetima i sebi otvore vrata ka savremenim metodologijama istraživanja koje im mogu pomoći u boljem razumijevanju potreba i preferencija maturanata u jednom vrlo delikatnom trenutku za njihov razvoj.”\nNakon završene srednje škole i nagrade “Luča” za ostvaren odličan uspjeh, Borozan je kao dobitnik stipendije Vlade Italije upisao studije psihologije na Univerzitetu u Firenci. Kao dobitnike Nacionalne stipendije za izvrsnost crnogorskog ministarstva nauka nastavlja školovanje na magistarskim studijama iz oblasti kliničke psihologije i neuronauka. Posle usavršavanja na Univerzitetima u Bolonji i Modeni iz oblasti ekonomije, trenutno je, kao stipendista Predsjednika Crne Gore, na doktorskim studijama bihejvioralne ekonomije na Univerzitetu u Peskari.\nJU MUZEJI I GALERIJE NIKŠIĆ ORGANIZUJE IZLOŽBU “OBOJIMO SVIJET”


Vesti online / Vesti / Srbija / Francuska: Od 12 kandidata za EP samo dvoje za ulazak Srbije u EU\nPrvi put od početka kampanje u Francuskoj za izbore za EP, koji će biti održani 26. maja, 12 šefova lista je na televiziji "Frans 2" učestvovalo u javnoj debati o različitim aktuelnim političkim pitanjima, među kojima se našao i ulazak Srbije u EU.\nSamo dvojica kandidata su se izjasnila za ulazak Srbije u EU - Žan Kristof Lagard iz Unija demokrata i nezavisnih (UDI) i Rafael Gliksman iz redova socijalista.\nKako javljaju francuski mediji, debatu o ulasku Srbije u EU obeležila je rasprava dvojice šefova lista koji su se izjasnili protiv pristupanja Beograda EU.\nFransoa Gzavije Belami iz redova stranke "Republikanci" je zamerio kandidatu liste stranke "Na noge Francuska" Nikola Dipon Enjanu na licemerju, podsećajući ga da su se kandidati na listi te stranke izjasnili upravo za ulazak Srbije u Evropsku uniju.\nEnjan je upitao Belamija kako to da se sada izjašnjava protiv ulaska Srbije u EU kada su se svi kandidati sa njegove liste, među kojima i dvojica na samom vrhu liste Arno Denžan i Bris Ortefe, pre četiri meseca javno izjasnili za pristupanje Srbije Uniji.\nBelami je pokušao da odgovori na Enjanovo pitanje, ali su u tom trenutku u emisiji gotovo svi ostali kandidati počeli da govore istovremeno, tako da nije uspeo da obrazloži svoj stav.\nMoglo se razaznati kako pojedini kandidati koji su protiv ulaska Srbije u EU obrazlažu svoje stavove time da je EU trenutno pogođena raznim problemima i da joj je novi talas proširenja najmanje potreban.\nEnjan je upitao Belamija i one koji se protive ulasku Srbije u EU da li misle da je realno da u Evropskoj uniji budu Slovenija i Hrvatska, a da Srbija ne bude.\nZanimljivo je da se protiv ulaska Srbije u EU izjasnila i Natali Loazo iz stranke "Republika u pokretu" (LREM) francuskog predsednika Emanuela Makrona, doskorašnja ministarka za evropske poslove. Naime, ona se nedavno tokom boravka u Srbiji, dok je bila na toj funkciji, posle razgovora sa predsednikom Aleksandrom Vučićem nije izjasnila protiv ulaska Beograda u EU.\n- Francuska želi da Srbija uspe u svom poduhvatu pristupanja EU, da ispuni tu ambiciju. Francuska govori jezikom prijatelja i govori iskreno. Iskrenost nas prisiljava da u trenutku kada EU preživljava odlazak Britanije, kažemo da je Unija suočena sa izazovima sa kojima mora da se ponese. Reći nešto suprotno tome bi bilo nepošteno - rekla je Natali Loazo tokom boravka u Beogradu krajem februara.\nSRBIJA Poruka Beogradu: Ne dirajte novinare!\nSubota 06.04.2019. 14:29\nVidite da su nam Francuzi prijatelji.Samo dva kandidata su za prijem Srbije u EU,ostalih deset nas štiti od tog z,la.


Program pred polazak u školu pohađa šest budućih prvačića | Palelive.com\nPočetna Regija Kalinovik Program pred polazak u školu pohađa šest budućih prvačića\nKALINOVIK – Program za djecu pred polazak u školu u Osnovnoj školi „LJutica Bogdan“ u Kalinoviku ove godine pohađa šest mališana, izjavila je Srni direktor ove obrazovne ustanove Verica Elez.\nElezova naglašava da je ovaj program, koji organizuje resorno ministarstvo, veoma značajan za ovu ustanovu, jer kao nerazvijena opština nemaju predškolsko vaspitanje.\n„Program je jedinstvena prilika da se djeca upoznaju i socijalizuju pred polazak u školu. Takođe će steći neke osnovne navike polaska i boravaka u školi“, rekla je Elezova.\nIako su ove godine u Kalinoviku upisana samo tri prvačića, Elezova navodi da naredne školske godine, s obzirom na broj prijavljene djece za program pred polazak u školu, očekuju upis šest novih đaka.\nMinistarstvo prosvjete i kulture Republike Srpske od 1. oktobra do 30. decembra realizovaće u 11 opština Program za djecu pred polazak u školu, kojim će biti obuhvaćeno 211 djece, za šta je obezbijeđeno 29.175 KM.\nTromjesečni program namijenjen je djeci koja do sada nisu imala mogućnost da pohađaju cjeloviti razvojni program i da budu uključena u program predškolskog vaspitanja i obrazovanja, rečeno je ranije Srni u Ministarstvu.\nOsnovnoj školi "LJutica Bogdan"\nPrethodni članakBrnabić: Početak izgradnje naredne godine\nNaredni članakVidović: Radićemo reorganizaciju javnih preduzeća


Oglasila se predsjedavajuca Skupštine BPK Goražde – RTV BPK\nOglasila se predsjedavajuca Skupštine BPK Goražde\nPredsjedavajuća Skupštine Bosanskopodrinjskog kantona (BPK) Goražde Daliborka Milović (LS), je upriličila pres konferenciju na kojoj je istakla da je na nastavku konstituirajuće sjednice kantonalnog parlamenta iako sa velikim zakašnjenjem, ispoštovana ustavna obaveza o popuni rukovodstva Skupštine, iz reda sva tri konstitutivna naroda.\nNaglasila je da svoje političko djelovanje shvata kao obavezu da radi za sve građane, bez obzira na nacionalnu, vjersku ili političku pripadnost što bi, kako je istakla, trebao biti zadatak svih izabranih zvaničnika, kojima su građani dali povjerenje.\n“ Na potrebu poštivanja normi najvišeg zakonodavnog akta BPK, a to je Ustav, ukazivala sam vise puta, ne samo zbog moje pozicije kao predstavnika srpskog naroda u rukovodstvu Skupštine, već zbog principa koje treba poštivati. Kršiti Ustav nije pitanje nacionalnosti, vjere ili politicke pripadnosti, već bi to trebalo biti pitanje naše obaveze ispunjenja zakletve koju smo položili, nakon izbora – istakla je Milović.\nDodala je da ne želi problematizirati ovu situaciju jer, ona se ne može promijeniti u smislu da se poprave greške, ali, kako je kazala, neka bude jedna vrsta opomene za sve kako se u budućnosti ovakve stvari ne bi dešavale.\nIpak, po ocjeni Milović jučerašnja dešavanja na sjednici su pokazala, kako neki ipak ne mogu prihvatiti ni činjenicu da se u najvišem zakonodavnom tijelu BPK Goražde, poštuje Zakon i Ustav. “ Građani moraju znati da članovi rukovodstva Skupštine, ukoliko je to rukovodstvo kompletirano iz reda sva tri konstitutivna naroda, između sebe biraju predsjedavajućeg Skupštine a nadležnost svih poslanika u kantonalnom Parlamentu u tom smislu, prestaje potvrđivanjem članova rukovodstva. To se upravo juče desilo i ništa nije urađeno mimo utvrđenih ustavnih i svakih drugih zakonskih normi” – naglasila je Milović.\nIzrazila je žaljenje što su neki, kako je kazala, osjetili ljutnju zbog njenog imenovanja iako je, dodala je, nisu iskazivali u vrijeme kada skupštinsko rukovodstvo nije bilo kompletirano, čime bi pokazali principijelnost i odlučan stav kako se sistem i zakoni moraju poštovati.\nPredsjedavajuća Skupštine izrazila je razočarenje događajima koji su uslijedili nakon sjednice kada su, kako je istakla, na brutalan I bezobziran način, u cijelu priču pokušali uvući I njenu porodicu, kreiranjem lažnih profila na društvenim mrežama I reakcijama na način koji je uvredljiv za druge, što je izazvalo brutalne reakcije javnosti, iako je otkriveno da je profil lažan a vrlo brzo I ugašen.\nPo ocjeni Milović, riječ je o ozbiljnom incidentu koji na neki način može imati negativne posljedice po njenu porodicu koja se kako je kazala među prvima vratila u Goražde, vjerujući u zajednički život svih koji ovdje žive.\n“ Na žalost, društvene mreže su i mogućnost da ovakve opasne namjere dobiju i širi publicitet, čime je mogućnost na reakciju onoga što se pojavilo na tom profilu, umnogome veća i realnija. Znam da je to osveta nekih nezadovoljnih ljudi, zbog svega što se dešavalo a cijeli slučaj dobit će epilog pred nadležnim institucijama, ali isto tako znam da će većina građana ovoga grada i kantona, zaključiti iz ovoga kako Daliborka Milović i njena porodica nemaju nikakvog razloga da bilo koga vrijeđaju, a posebno na način na koji je to urađeno sa lažnog profila” – navela je ona.\nNaglasila je da porodica Milović nije opasnost za ovaj grad i kanton, već oni koji su profil kreirali i jasno građanima poručili, kako se to može desiti i svima.\nSa pres konferencije poručila je da, bez obzira što pripada srpskom narodu, svoje političko djelovanje shvatam kao obavezu da radim za sve ljude, bez obzira kako se zovu i kako se Bogu mole. To sam radila, to radim i to ću raditi, bez obzira na ove brutalne pokušaje za koje mislim da su vrlo opasni i da ih ne treba olako shvatiti – istakla je predsjedavajuća Skupštine BPK Goražde.


Opozicija u 19 sati ispred RTS-a - Televizija Kopernikus TV K::CN\nOpozicija u 19 sati ispred RTS-a\nOpozicione partije organizovaće danas u 19.00 protest ispred zgrade Radio-televizije Srbije u Beogradu jer sa predstavnicima Upravnog odbora tog javnog servisa nisu postigli dogovor o izveštavanju RTS-a o aktivnosti opozicije.\nProtest je najavljen jer na sastanku predstavnika opozicionih partija i predsednika i člana Upravnog odbora RTS Vladimira Vuletića i Zorana Panovića nije postignut dogovor o zahtevima opozicije koji se odnose na poštovanje medijskih zakona i standarda.\nPredstavnik Pokreta slobodnih gradjana (PSG) Rade Veljanovski rekao je novinarima posle jučerašnjeg sastanka da nisu dobili zadovoljavajući odgovor i da pozivaju gradjane na protest isrped zgrade RTS u nedelju u 19 sati.\n„Oni moraju da shvate da je RTS medijska kuća svih gradjana Beograda i Srbije, a ne samo vlasti i ljudi koji su uz nju“, kazao je Veljanovski koji je nekada bio novinar RTS.\nPredsednik Upravnog odbora RTS-a Vuletić je rekao da su njegova i ostavke direktora i urednika informativnog programa RTS-a regulisane zakonom o javnim servisima i da oni mogu biti i smenjeni ukoliko prekrše propise.\nPredstavnici 13 opozicionih organizacija su 12. januara podneli RTS-u i Regulatornom telu za elektronske medije (REM) zahteve za poštovanje medijskih zakona i standarda, i za „otvaranje medijskog prostora“ za opoziciju radi objektivnog i profesionalnog informisanja gradjana.\nJučerašnjem sastanku u zgradi RTS prisustvovali su Goran Ćirić iz Demokratske stranke, Zoran Živković iz Nove stranke, Vladimir Gajić iz Narodne stranke, Ana Stevanović iz Pokreta Dosta je bilo, predsednik Pokreta za preokret Janko Veselinović, Rade Veljanovski iz Pokreta slobodnih gradjana, predstavnik Inicijative „Ne da(vi)mo Beograd“ Radomir Lazović, Ferida Čustović iz Levice Srbije, predstavnik Dveri Jugoslav Kiprijanović i Vladimir Perić iz Pokreta protiv diktature.